নারীর শ্রম এবং ঘর-গেরস্থালী কাজে পুরুষের সহায়তা – Women Chapter\nমে ১, ২০২০, ৬:৩৩ অপরাহ্ণ\nমে দিবসে লিখছি গৃহস্থালীতে নারীর শ্রম বিষয়ে।\nবলবেন এ আবার কেন?\nছেলের সাথে মীনা কার্টুন দেখছিলাম। মীনা গাছের সবচেয়ে উঁচু ডালে উঠে আম পেড়ে আনলেও মা ওকে দেয় এক টুকরো, আর রাজুকে মানে মীনার ভাইকে দেয় দুই। মীনা জানতে চায় রাজু কেন বেশি পেল? পাশে বসা দাদী আর মা বললো, ‘রাজু বেশিই পাইয়া থাকে।’ মীনা ‘ও’ বলে কাজে চলে যায়।\nএই কার্টুন দেখতে গিয়ে আপনাদেরও নিশ্চয়ই মীনার মতো জানতে ইচ্ছে করেছে, কেন রাজুরা বেশি পেয়ে থাকে? কারণ এ প্রশ্ন নানান সময়ে আমিও করি এবং লোকের চক্ষুশূল হই, খেতাব পাই ‘তথাকথিত নারীবাদী।’ নারীবাদী শব্দটির আগে ‘তথাকথিত’ বসালে আমি এর দুটো অর্থ করি:\n১. এই তথাকথিত নারীবাদীরা আসলে নারীবাদ বুঝে না, শুধু শুধু লাফায়\n২. নারীবাদটাদ কিছুনা এরা আসলে লোভী। অর্থসম্পদের লোভে লোভী।\nনারীবাদীদের ‘তথাকথিত’ খেতাব দেয়া নারী/পুরুষদের আমি চিনি এবং এদের থেকে যথাসম্ভব দূরে থাকি।\nযাক এবার প্রসঙ্গে ফিরি। রাজুরা বেশি পেয়ে থাকে কেন? কারণ সমাজ, আইন, ধর্ম রাজুদের পক্ষে এবং শিক্ষিত, অশিক্ষিত, মূর্খ, জ্ঞানী নির্বিশেষে এর সুবিধা নেয়। কিন্তু এই যে আপনি শিক্ষিত, অফিসের বড়কর্তা, ফেসবুকে অনেক সামাজিক সমতার বড়বড় বয়ান দেন কিন্তু আপনার স্ত্রী একাএকা হেঁশেল ঠেলেন আবার বাইরেও কাজ করেন। এই গৃহবন্দীত্বের সময়ে আপনার স্ত্রী মিটিংয়ে বসছেন আবার বাচ্চা সামলাচ্ছেন, রান্না করছেন, রিপোর্ট লিখছেন, আপনাকে খেতে দিচ্ছেন এভাবে ওয়ার্ক ফ্রম হোম করছেন। এদিকে আপনি? তিনবেলা টেবিলে খাবার পাচ্ছেন, মিটিং সিটিং সারছেন, ফেসবুকিং করছেন, আর স্ত্রী সবজি কেটে দিতে বললে বা বাচ্চা ধরতে বললে বলছেন, ‘আমার রিপোর্ট সাবমিশন আছে। ডেডলাইন আছে।’ আর যদি ঘরের কাজ কিছু করছেনও সেটা নিয়ে ট্রল করছেন। মাননীয় পুরুষ কেন? কেন আপনি এই সুবিধা পেতে চান? ঘরের কাজকে নিয়ে ট্রল করার সাহস পান কোথা থেকে? মীনার মা-দাদী হয়তো বলবে, ‘ওরাতো এমনি সুবিধা পাইয়া থাকে।’ নিজেকে প্রশ্ন করেছেন কখনও? একবার সৎভাবে নিজেকে জিজ্ঞেস করুন এটা কি একধরণের শ্রম শোষণ নয়? মে দিবসে শ্রমিকের শ্রম শোষণ ও ন্যায্য মজুরির বঞ্চনা আপনাকে কাঁদায় আর স্ত্রীর বেলায়? ভাবতে থাকুন উত্তর পেয়ে যাবেন।\nসাংসারিক কাজকর্মের বিষয়ে আরেকটা ধারণাগত ত্রুটি আমার চোখে পড়ে। আমরা প্রায়ই বলি ‘আজকে আমার হাসবেন্ড সংসারের কাজে হেল্প করেছে।’ পুরুষ বন্ধুদেরও বলতে শুনি, ‘স্ত্রীকে তারা হেল্প করেন রান্নার পেঁয়াজ কেটে দিয়ে, নয়তো এঁটো বাসন মেজে দিয়ে।’ চমৎকার পারিবারিক সমতা। হয়তো বলবেন বাহ ভালো তো! এতে আবার সমস্যা কী?\nওকে বলছি কী সমস্যা। আমরা কখন বলি, প্লিজ হেল্প মি? বেশিরভাগ ক্ষেত্রেই যখন আমার কাজটা সাধ্যের অতিরিক্ত হয়ে যায়। তাই তো! কেউ এসে তখন আমাকে হাত লাগালে আমি ভালোভাবে কাজটা শেষ করতে পারি, আমার চাপ কমে। এই যে পুরো ব্যাপারটা, এতে কে কর্তা? মানে কাজটা কার?\nউত্তর হলো: আমার।\nএখন প্রশ্ন করি, সংসার যদি দুজনের যৌথ খামার হয়, তাহলে কাজের ভার একা আমার উপর কেন? আমিই কর্তা কেন? স্বামী সাহায্যকারী কেন? কেন সংসারের কাজে দুজনার ভার সমান না? স্ত্রী বাইরে কাজ করলেও মূল দায়িত্ব তার ঘাড়েই কেন? এবারও মীনার মা-দাদীর উত্তর হবে, ‘স্বামীরা তো এমনেই কইরা থাকে। যতটা করে ততটাই অনেক।’\nকিন্তু আমার উত্তর হলো, এটাও এক ধরনের শ্রম শোষণ। অন্যায় অন্যায়ই। এখানে বেশি বা কম অন্যায় বলে কোনকিছু নেই।\nএখন আমার জিজ্ঞাসা হলো, সমান সমান হাত-পা-মাথা নিয়ে স্বামীরা এই সাহায্যকারী হয়ে আর কতদিন বেঁচে থাকবেন? মেঘে মেঘে অনেক তো বেলা হলো! স্বামীরা বাইরের কাজ যদি স্ত্রীর সাহায্য ছাড়াই করতে সমর্থ হোন, তাহলে ঘরের কাজেও তারা স্বাবলম্বী হতে পারবেন বলে আমার বিশ্বাস।\nপরিশেষে বলতে চাই, ঘর-গেরস্থালির কাজ একটা বেসিক স্কিল যা সকল সুস্থ-সবল মানুষের জানা থাকা দরকার এবং এর শুরুটা ঘর থেকেই হতে হবে। প্রারম্ভিক কৈশোরকাল থেকে মেয়েদেরকে যেমন হাতেকলমে ভবিষ্যতের জন্য তৈরি করা হয় অর্থাৎ ঘর-গেরস্থালীর কাজ শেখানো হয়, ছেলেদেরকেও তেমনি ঘরের কাজে যুক্ত করতে হবে যাতে করে ভবিষ্যতে ঘরের কাজকে স্ত্রীর কাজ মনে করে তারা হাতগুটিয়ে বসে না থাকেন অথবা স্ত্রীর সাহায্যকারী সেজে তাদের সাহায্যের ডাক আসার অপেক্ষায় না থাকেন।\nTags: আন্দোলনে নারী, উইমেন চ্যাপ্টার, নারীর শ্রম এবং ঘর-গেরস্থালী কাজে পুরুষের সহায়তা, নারীর শ্রম এবং রাজুর ভাগে 'দুই টুকরা' আম, মে দিবস, সাদিয়া আফরিন


প্রকাশিত: ১১:৪২, ২৯ জানুয়ারি ২০২২\nকোন অজানা কারণে কখনোই উত্তরবঙ্গের উন্নয়ন ও মানুষের ভাগ্য পরিবর্তনের ব্যাপারে আগ্রহ দেখায় নাই অতীতের কোন সরকার। শুধুমাত্র বঙ্গবন্ধুকন্যা শেখ হাসিনা সরকারই উত্তরবঙ্গের মানুষের কথা চিন্তা করেন। তাদের সুখ-শান্তি ও জীবনমান উন্নয়নের কথা ভাবেন। একমাত্র শেখ হাসিনা'র কারণেই উত্তরবঙ্গে মঙ্গা শব্দটি আজ নিশ্চিহ্ন। আজ ২৮ জানুয়ারি, শুক্রবার, বনানী মডেল স্কুল মাঠে অসহায়-দুঃস্থ মানুষের মাঝে শীতবস্ত্র বিতরণ অনুষ্ঠানে প্রধান অতিথির বক্তব্যে যুবলীগ চেয়ারম্যান শেখ ফজলে শামস্ পরশ এ কথা বলেন। এসময় রংপুর বিভাগের ৯টি জেলা শাখার নেতৃবৃন্দের কাছে রংপুর অঞ্চলের শীতার্ত মানুষের জন্য কম্বল হস্তান্তর করা হয়। বনানী মডেল স্কুল মাঠে প্রায় ১০০০ অসহায় শীতার্ত মানুষের মাঝে কম্বল বিতরণ করে যুবলীগ।\nযুবলীগ চেয়ারম্যান শেখ ফজলে শামস্ পরশ বলেন-‘সোনার বাংলা’ কায়েম করার লক্ষ্যে ১৯৭৫ সালের এই জানুয়ারি মাসেই জাতির পিতা বঙ্গবন্ধু শেখ মুজিবুর রহমান সংবিধানের চতুর্থ সংশোধনী এনেছিলেন। যেটা ‘দ্বিতীয় বিপ্লব’ হিসেবে পরিচিত, অনেকে “বাকশাল” হিসাবেও জানে। কিন্তু আমরা ভুলে যাই এই দ্বিতীয় বিপ্লবের অন্তর্মূলের তাৎপর্য। এর মূলে ছিল মানুষের ন্যায্য অধিকার আদায় করা, ন্যায়পরায়ণ সমাজব্যবস্থা কায়েম এবং মানবিকতা। আমরা চতুর্থ সংশোধনী বা বাকশাল নিয়ে কেউ কেউ বিব্রত বোধ করি, কেউ কেউ এড়িয়ে যেতে চাই। কিন্তু বিষয়টি পাশ কাটিয়ে যাওয়ার বিষয় না। আমি এই বিষয়টা নিয়ে আজকে কিছু কথা বলবো। দ্বিতীয় বিপ্লব আমাদের ইতিহাসের একটা গুরুত্বপূর্ণ অধ্যায়। প্রথমত, বঙ্গবন্ধু বাকশাল, বা তাঁর দ্বিতীয় বিপ্লবের কর্মসূচি গ্রহণ করেছিলেন জাতীয় সংসদের বিপুল ভোটে পাশ করে। সামরিক ফরমান জারি করেও করেন নাই, বা “হ্যাঁ-না” ভোটের মাধ্যমেও করেন নাই। বঙ্গবন্ধু বাকশাল গঠন করার কারণও ব্যাখ্যা করেছিলেন, তিনি বলেছিলেন-“ভাগ্যের নিষ্ঠুর পরিহাস, সারা জীবন গণতন্ত্রের জন্য আন্দোলন করলাম, কত জেল খাটলাম, আর এখন এক পার্টি করতে যাচ্ছি।....আমি এটা চাইনি। বাধ্য হয়ে করতে হচ্ছে। অন্য কোন পথ খোলা না দেখে আমি স্বাধীনতার পক্ষের লোকদের নিয়ে সমমনাদের একটি রাজনৈতিক মঞ্চ হিসেবে বাকশাল গঠন করেছি। আমি সমাজতন্ত্রবিরোধী, ধর্মনিরপেক্ষতাবিরোধী এবং সর্বোপরি মুক্তিযুদ্ধবিরোধী কোন দল বা ব্যক্তিকে বাকশালে নেব না। আরো একটি কথা, ্আমার ক্ষমতা পাকাপোক্ত করার জন্য নয়, দেশকে বাঁচানোর জন্য এই পদক্ষেপ। আমি ক্ষমতা অনেক পেয়েছি, এমন আর কেউ পায়নি। সেই ক্ষমতা হলো জনগণের ভালোবাসা ও নজিরবিহীন সমর্থন।....আমার এই একদলীয় ব্যবস্থা হবে সাময়িক। দেশটাকে প্রতিবিপ্লবের হাত থেতে রক্ষা করে আমি আবার গণতন্ত্রে ফিরে যাব। মনে রাখতে হবে, বিশ্ব এখন দুই ভাগে বিভক্ত; শোষক আর শোষিত। চেষ্টা করব আমার গণতন্ত্র যেন শোষকের গণতন্ত্র না হয়। আমার দুঃখী মানুষ যেন গণতন্ত্রের স্বাদ পায়। আমার গণতন্ত্র পশ্চিমা গণতন্ত্রের মতো বৈষম্যমূলক এবং শোষণের হাতিয়ার হবে না।” শোষিতের গণতন্ত্রই ছিল বঙ্গবন্ধুর লক্ষ্য-এ কথাতো তিনি নিজেই বলেছেন। শোষিতের গণতন্ত্র প্রতিষ্ঠার লক্ষ্যে এটা ছিল তাঁর দ্বিতীয় বিপ্লব। তাঁকে হত্যা করার পর বিবিসি এক সংবাদ ভাষ্যে বলেছিল: “পৌনে দুই’শ বছরের ইংরেজ ঔপনিবেশিক শাসনের পর এই প্রথম শেখ মুজিব এক নতুন ধরণের স্থানীয় সরকারভিত্তিক শাসনকাঠামো গড়ার উদ্যোগ নিয়েছিলেন।\nশেখ মুজিব কি কখনো রাজনৈতিক মিথ্যাচার, শঠতা ও চাণক্যনীতির আশ্রয় নিয়েছেন? না, কেউ তা বলতে পারবে না। তাহলে গুরুতর অন্তর্ঘাতমূলক অবস্থার প্রেক্ষাপটে তাঁর নেওয়া একটা দুঃসহ অবস্থা মোকাবিলার সাময়িক ব্যবস্থা নিয়ে যারা তাঁকে সন্দেহ করে এবং ভুল বুঝে, দেশের স্বাধীনতা অর্জনে তাদের ত্যাগ কতটুকু? আজীবন সংগ্রামী শেখ মুজিবের চেয়েও বেশি?\nএছাড়া ঐ সময়ে বিশ্বপরিস্থিতিতে এ ধরণের নিয়ন্ত্রণমূলক ও স্থিতিশীল পরিবেশে অর্থনৈতিক বিকাশের ব্যবস্থা তো অনেক দেশেই ছিল। অতএব, বঙ্গবন্ধু যদি ঐসব দেশের অনুকরণে বাকশাল গঠন করে দ্রুত আর্থিক বিকাশ ও স্থিতিশীল রাজনৈতিক সমাধান সৃষ্টি করতে চেয়ে থাকেন, তাহলে তো তাঁকে দোষ দেওয়া যায় না। তিনি যা করেছিলেন, তা সাংবিধানিকভাবেই করেছিলেন। তিনি যেটা করেছিলেন সেটা মানুষের ন্যায্য অধিকার আদায় করার জন্য করেছিলেন, ন্যায়-পরায়ণ সমাজ ব্যবস্থা সৃষ্টির জন্য করেছিলেন এবং মানবিকাতার জন্য করেছিলেন।\nবঙ্গবন্ধুর মানবিকতা প্রতিষ্ঠার অন্যতম সহযোগী ছিলেন শেখ ফজলুল হক মণি। তিনি তাঁর অজ¯্র লেখায় যুদ্ধোত্তর বাংলাদেশের সুবিধা বঞ্চিত শ্রেণীর মানুষের দুঃখ-কষ্টের কথা তুলে ধরেছিলেন ও মানবিক বাংলাদেশ বিনির্মাণে সচেষ্ট হয়েছিলেন। কিন্তু বঙ্গবন্ধুর গৃহীত নতুন পদক্ষেপ বা দ্বিতীয় বিপ্লব বাস্তবায়িত হওয়ার পূর্বেই একদল খুনি, ঘাতকচক্র বঙ্গবন্ধু শেখ মুজিবুর রহমান এবং মুক্তিযুদ্ধের অন্যতম সংগঠক শেখ ফজলুল হক মণিকে সপরিবারে হত্যার মাধ্যমে সমগ্র বাংলাদেশে অমানবিক, সন্ত্রাসী ও ত্রাসের রাজত্ব কায়েম করে। সদ্য স্বাধীন রাষ্ট্রে প্রতিবিপ্লবীদের উত্থান এবং ষড়যন্ত্র সম্পর্কে শেখ মণি আঁচ করতে পেরেছিলেন এবং বঙ্গবন্ধুকে সতর্ক করেছিলেন।\nতিনি যুবলীগ নেতা-কর্মীদের উদ্দেশ্যে বলেন-বঙ্গবন্ধুর জ্যেষ্ঠকন্যা, জননেত্রী শেখ হাসিনা ১৯৯৬ সালে প্রধানমন্ত্রীর দায়িত্ব নিয়ে অর্থনৈতিক উন্নয়নের পাশাপাশি জনকল্যাণমূলক কর্মসূচিকে গুরুত্ব দিয়ে মানবিক বাংলাদেশের চেতনাকে পুনরোজ্জীবিত করেন। বিশ্বের অন্যতম সৎ, দক্ষ ও সেরা প্রধানমন্ত্রীর স্বীকৃতিসহ তিনি অর্জন করেন ‘মাদার অব হিউম্যানিটি’, ‘বিশ্বমানবতার নেতৃত্ব’, ‘সর্বশ্রেষ্ঠ মানবিক নেতা’, ‘মানবতার চ্যাম্পিয়ন’ এবং অনেক মর্যাদাপূর্ণ বিশেষণ। তাঁর উন্নয়ন তত্ত্ব এবং সম্মিলিত প্রচেষ্টার মাধ্যমে প্রিয় বাংলাদেশও অর্জন করেছে সমৃদ্ধ ও মানবিক রাষ্ট্রের স্বীকৃতি। বর্তমান যুবলীগের অন্যতম লক্ষ্য রাষ্ট্রের মানবিক ধারাকে গতিশীল করতে নেতৃত্ব দেওয়া এবং ষড়যন্ত্রকারী ও প্রতিবিপ্লবীদের প্রতিহত করে মানুষের সুখে-দুঃখে সহমর্মী হওয়া। এ লক্ষ্যে যুবলীগ ইতোমধ্যে অনেক মানবিক কর্মসূচি বাস্তবায়ন করে ‘মানবিক যুবলীগ’-এ পরিণত হয়েছে। এই ধারা অব্যাহত রাখতে হবে।\nতিনি রংপুরবাসীর উদ্দেশ্যে বলেন-বঙ্গবন্ধুকন্যা জননেত্রী শেখ হাসিনা ২০১০ সালে রংপুরকে বাংলাদেশে ৭ম প্রশাসনিক বিভাগ হিসাবে মর্যাদা দিয়েছেন। ৮টি জেলা, মোট ৩৩টি নির্বাচনী আসন নিয়ে আমাদের রংপুর বিভাগ। রংপুর বিভাগীয় সদর দপ্তর সম্প্রতি মাননীয় প্রধানমন্ত্রী উদ্বোধন করেছেন। এই বিভাগীয় সদর দপ্তরে প্রতিবন্ধিসহ সাধারণ জনগণ অনন্য সেবা পাচ্ছেন। একইে বলে মানবিকতা। রংপুর বিভাগকে একসময় মঙ্গা কবলিত ও পশ্চাদপদ ভাবলেও গত ১৩ বছরে সে অবস্থার যুগান্তকারী পরিবর্তন ঘটেছে। রংপুর বিভাগ এখন খাদ্য-শষ্য উদ্বৃত্ত একটি অঞ্চল। মাননীয় প্রধানমন্ত্রীর যোগ্য নেতৃত্বে ও দিকনির্দেশনার ফলে আজ এই বিভাগের অভাব দুর হয়েছে। সৈয়দপুর বিমান বন্দরকে আন্তর্জাতিক বিমানবন্দরে উন্নীত করা হচ্ছে এবং ভারত-বাংলাদেশ ফ্রেন্ডশীপ পাইপ লাইন এর কাজ চলছে। এই সকল কাজ রংপুর বিভাগের আর্থ-সামাজিক উন্নয়নে যুগান্তকারী ভূমিকা রাখবে। রংপুর বিভাগ বিগত ১৩ বছরে পেয়েছে এক অনন্যরূপ। উন্নয়নের জয়যাত্রায় সমৃদ্ধ হয়েছে রংপুর বিভাগবাসী। আপনাদের এই কথাগুলো জনগণকে বলতে হবে। ২০০৮ সালের নির্বাচনী প্রচারণায় রংপুরের উন্নয়নের দায়িত্ব নেয়ার ঘোষণা দিয়েছিলেন জননেত্রী শেখ হাসিনা। একসময়ের মঙ্গা-পীড়িত উত্তরাঞ্চল এখন সমৃদ্ধ জনপদ। ১৯৯৬ সালে ক্ষমতায় এসে, মাননীয় প্রধানমন্ত্রীর গৃহীত পদক্ষেপের ফলে, ১৯৯৮ সাল থেকে ২০০১ সাল পর্যন্ত রংপুরে কোন মঙ্গা ছিল না। আল্লাহর রহমতে আওয়ামী লীগ সরকার ২০০৯ সালে ক্ষমতায় আসার পর রংপুরে আর মঙ্গা দেখা দেয় নাই, দুর্ভিক্ষ দেখা দেয় নাই, মানুষের কর্মসংস্থান হয়েছে। এখন উদ্বৃত্ত খাদ্যের অঞ্চল হয়ে গেছে রংপুর। যেখানে একসময় খাবারের অভাবে মানুষ মারা যেত। কিন্তু এখন যোগাযোগ ব্যবস্থার ব্যাপক উন্নয়নও হয়েছে।\nসব উন্নয়নই নির্ভর করে একটা সরকারের চিন্তার উপর, পরিকল্পনার উপর। আওয়ামী লীগ জাতির পিতার হাতে গড়া সংগঠন। সব সময় জাতির পিতা চিন্তা করেছে এদেশের মানুষের ভাগ্য পরিবর্তনের জন্য, বঙ্গবন্ধুকন্যা জননেত্রী শেখ হাসিনা সেই পথ অনুসরণ করে চলেছেন। বঙ্গবন্ধুকন্যার লক্ষ্য একটি মানুষও গৃহহীন থাকবে না, ভূমিহীন থাকবে না, বিশেষ করে রংপুর বিভাগে সবচেয়ে বেশি ভূমিহীন মানুষ ছিল এবং দুর্ভিক্ষ কবলিত লোক ছিল। ইতোমধ্যে বঙ্গবন্ধুকন্যা জাতির পিতার গুচ্ছগ্রাম, আদর্শগ্রম এবং আশ্রয়ণ প্রকল্পের কাজ করে চলেছে সরকারের তরফ থেকে। আমরা যুবলীগ স্বল্প পরিসরে এই কর্মসূচিতে শরিক হওয়ার চেষ্টা করেছি। আমি আহ্বান জানাতে চাই আপনাদেরকে, আপনারা খুুঁজে দেখুন কোন ভূমিহীন লোক আছে কি না, আপনাদের নিজ নিজ এলাকায়। থাকলে তাদের তালিকা করে আমাদের দিন। আমরা তাদের আশ্রয়ের ব্যবস্থা করে দিব। বঙ্গবন্ধুকন্যার এটা অঙ্গীকার যে, এদেশে কোন ভূমিহীন লোক থাকবে না। পাশাপাশি দারিদ্র বিমোচন হবে। এই ১৩ বছরে রংপুরে যে উন্নয়ন হয়েছে তা দৃষ্টান্তমূলক।\nআজকে বাংলাদেশ আর পিছিয়ে নাই। বাংলাদেশ এগিয়ে যাচ্ছে। ক্ষুধা, দারিদ্রমুরক্ত বাংলাদেশ গড়াই আমাদের লক্ষ্য। আর কখনো মঙ্গা যেনও দেখা না দেয়, দুর্ভিক্ষ যেন দেখা না দেয়, এদেশে মানুষ আর কোনদিন যেন কষ্ট না পায় সেটাই আমরা নিশ্চিত করতে চাই। ২০০৮ সালের নির্বাচনী ইস্তেহারে যে সকল ঘোষণা দেওয়া হয়েছিল প্রত্যেকটি আজ পূরণ হয়েছে। আজকে বাংলাদেশ উন্নয়নশীল দেশ। আমাদের এখন লক্ষ্য ২০৪১ সালের মধ্যে বাংলাদেশ উন্নত-সমৃদ্ধ দেশ হবে। বাংলাদেশের এই অগ্রযাত্রা আর কেউ নস্যাৎ করতে পারবে না, ইনশাআল্লাহ। নৌকা মার্কায় ভোট দিয়েই আজকে আমাদের এই উন্নয়ন, এই বার্তা রংপুরবাসীকে আপনারা পৌঁছে দিবেন, তাদেরকে স্মরণ করিয়ে দিবেন।\nযুবলীগের নেতা-কর্মীরা মানুষের পাশে থাকবে, এটাই আমাদের একমাত্র প্রত্যাশা। প্রতিটি মানুষের যেন জীবনের উন্নতি হয়, প্রতিটি ছেলে-মেয়ে লেখা-পড়া শিখে মানুষ হয়, ভবিষ্যৎ প্রজন্ম যেনও সুন্দরভাবে বাঁচতে পারে, উন্নত জীবন পায়, সেটা আমাদের নিশ্চিত করতে হবে। যেই উন্নত জীবন মানবিকতা বিবর্জিত নয়, বরঞ্চ একাটা ন্যায় পরায়ণ সমাজ ব্যবস্থা প্রতিষ্ঠার মাধ্যমে আমাদের নতুন প্রজন্ম গণমানুষের ন্যায্য অধিকার সংরক্ষণে বিপ্লবী ভূমিকা রাখবে, এটাই আমাদের প্রত্যাশা। এভাবেই বাংলার আপামর জনগণকে সঙ্গে নিয়ে একটা নববিপ্লবের সূচনা করবে আমাদের প্রগতিশীল যুবসমাজ।\nএসময় উপস্থিত ছিলেন-যুবলীগের প্রেসিডিয়াম সদস্য মোঃ রফিকুল ইসলাম, আবুল কালাম মোঃ আহসানুল হক চৌধুরী এমপি, যুগ্ম-সাধারণ সম্পাদক বিশ্বাস মুতিউর রহমান বাদশা, মোঃ রফিকুল আলম জোয়ার্দার সৈকত, সাংগঠনিক সম্পাদক কাজী মোঃ মাজহারুল ইসলাম, মোঃ সোহেল পারভেজ, প্রফেসর ড. মোঃ রেজাউল কবির, ঢাকা মহানগর যুবলীগ উত্তরের ভারপ্রাপ্ত সভাপতি জাকির হোসেন বাবুল দক্ষিণের ভারপ্রাপ্ত সভাপতি মাইন উদ্দিন রানা, উত্তরের সাধারণ সম্পাদক মোঃ ইসমাইল হোসেন, দক্ষিণের ভারপ্রাপ্ত সাধারণ সম্পাদক এইচ এম রেজাউল করিম রেজা, প্রচার সম্পাদক জয়দেব নন্দী, ত্রাণ ও সমাজকল্যাণ সম্পাদক মোঃ সাদ্দাম হোসেন পাভেল, তথ্য ও যোগাযোগ প্রযুক্তি বিষয়ক সম্পাদক মোঃ শামছুল আলম অনিক, উপ-দপ্তর সম্পাদক মোঃ দেলোয়ার হোসেন শাহজাদা, উপ-গ্রন্থনা ও প্রকাশনা সম্পাদক এ্যাড শেখ মোঃ নবীরুজ্জামান বাবু, উপ-আন্তর্জাতিক বিষয়ক সম্পাদক সফেদ আশফাক আকন্দ তুহিন, উপ-স্বাস্থ্য ও জনসংখ্যা বিষয়ক সম্পাদক ডাঃ মাহফুজুর রহমান উজ্জ্বল, সহ-সম্পাদক জামির আহমেদ, মোঃ আরিফুল ইসলাম, মোঃ আজিজুর রহমান সরকার, মোঃ আলমগীর হোসেন শাহ জয়, মোঃ রাশেদুল ইসলাম সাফিন, মোঃ মনোয়ারুল ইসলাম মাসুদ, কার্যনির্বাহী সদস্য এ্যাড. মোঃ নাজমুল হুদা নাহিদ, মোঃ আব্দুর রহিম ভূইয়া, প্রফেসর ড. ইঞ্জি. তানভীর ফেরদৌস সাইদ, ইঞ্জিনিয়ার মোঃ আসাদুল্লা তুষার, ড. মোঃ রায়হান সরকার নিজভীসহ কেন্দ্রীয়, মহানগর ও বিভিন্ন জেলার নেতৃবৃন্দ।


রিপোর্টার নামঃ প্রতিদিনের কাগজ | আপডেট: ২৬ জুলাই ২০১৯, ১০:০৯ পিএম\nঅন্যত্র রাসুলুল্লাহ (সা.) বলেন, কিয়ামতের আলামত হলো ‘হারাজ’! বলা হলো ‘হারাজ’ কী? তিনি বললেন, ‘মিথ্যা ও হত্যা। এই হত্যা হবে অজ্ঞতাপ্রসূত, স্বার্থপরতায় এবং খামখেয়ালিপনায়’ (ফাতহুলবারি-১৩: ৩৪)। অথচ আল্লাহ তাআলা কোরআনে ঘোষণা করেন, ‘তোমরা ন্যায়বিচার ব্যতীত কোনো মানুষ হত্যা করবে না, যা আল্লাহ হারাম করে দিয়েছেন’ (৬: ১৫১)। তিনি আরও বলেন, ‘কোনো মুমিন কোনো মুমিনকে খুন করতে পারে না’ (৪: ৯২) -আমাদের সময় ডট কম\nপ্রকাশের সময়ঃ ২৬ জুলাই ২০১৯, ১০:০৯ পিএম


আগামী ২-৩ মাসের মধ্যে রাজ্যের বাকি পুরসভাগুলিতে ভোট, প্রশাসনিক বৈঠক থেকে ঘোষণা মুখ্যমন্ত্রীর - Mahanagar24x7 - Latest Bengali News, বাংলা খবর\nআগামী দু-তিন মাসের মধ্যেই রাজ্যের বাকি পৌরসভাগুলিকে হয়ে যাবে ভোট।\nমহানগর ডেস্ক: চলতি মাসেই রয়েছে কলকাতা পুরসভার নির্বাচন। কিন্তু রাজ্যের বাকি পৌরসভা গুলিতে এখনও বাকি রয়েছে নির্বাচন। মেয়াদ উত্তীর্ণ হয়েছে প্রত্যেকটি পৌরসভারই। সেই সংক্রান্ত প্রশ্ন নিয়ে প্রায় প্রতিদিনই অভিযোগ তোলে রাজ্যের বিরোধী দল বিজেপি। এবার উত্তরদিনাজপুর কর্ণজোড়ায় প্রশাসনিক বৈঠক থেকে মুখ্যমন্ত্রী মমতা বন্দ্যোপাধ্যায় জানিয়ে দেন, আগামী দুই থেকে তিন মাসের মধ্যেই রাজ্যের সব মেয়াদোত্তীর্ণ পৌরসভাগুলিতে ভোট করিয়ে দেওয়া হবে।\nসম্প্রতি রাজ্য নির্বাচন কমিশনের পক্ষ থেকে কলকাতা পৌরভোটের দিনক্ষণ ঘোষণা হওয়ার পরই রাজ্যের বিরোধী দলগুলি প্রশ্ন তোলে, কেন একসঙ্গে রাজ্যের সব পৌরসভায় ভোট করা হচ্ছে না? শুধুমাত্র একটি জায়গায় কেন ভোট করা হচ্ছে? এমনকি এই সংক্রান্ত অভিযোগ তুলে কলকাতা হাইকোর্টে মামলাও দায়ের করা হয়েছে বিজেপির পক্ষ থেকে। সম্প্রতি সেই মামলার শুনানিতে হাইকোর্ট জানিয়ে দিয়েছিল, করোনার মধ্যে রাজ্যে বিধানসভা নির্বাচন হয়েছে, দু’দফায় উপনির্বাচন হয়েছে, এমনকি স্কুল-কলেজ, ট্রেন স্বাভাবিক নিয়মে খুলে গিয়েছে। তাই আর কোনও অজুহাতেই পিছনো যাবে না রাজ্যের বাকি পুরসভাগুলিতে ভোট।\nএকইসঙ্গে এদিনের বৈঠক থেকে মাধ্যমিক উচ্চমাধ্যমিক পরীক্ষা, দোল হোলি সহ নানান অনুষ্ঠানের দিনক্ষণ দেখে ভোট করানো হবে বলেও জানান মুখ্যমন্ত্রী। মঙ্গলবার গঙ্গারামপুরের বিধায়কের কাছ থেকে ভোটের আগের প্রস্তুতি সম্পর্কেও জানতে চেয়ে ছিলেন তৃণমূল সুপ্রিমো। জবাবে বিধায়ক বিপ্লব মিত্র জানিয়েছেন, দক্ষিণ দিনাজপুরের দুটি পুরসভাতেই ভালো ফল হবে। আর এরপরই মুখ্যমন্ত্রী জানান, আগামী দুই থেকে তিন মাসের মধ্যেই রাজ্যের বাকি পুরসভাগুলিতে ভোট করিয়ে দেওয়া হবে। পাশাপাশি প্রশাসনিক বৈঠকে প্রশাসনিক আধিকারিকদের কাছ থেকে উচ্চ মাধ্যমিক, মাধ্যমিক পরীক্ষা, দোল, গঙ্গাসাগরের দিন জানতে চান। কারণ সেই হিসেব করে রাজ্যের বাকি পৌরসভাগুলোতে ভোট করানো হবে।\nউল্লেখ্য, কলকাতা ও হাওড়ার দুটি জেলাতেই একই সঙ্গে পুরভোট করাতে চেয়েছিল রাজ্য। কিন্তু কিছু জটিলতা সৃষ্টি হওয়ার কারণে শুধুমাত্র কলকাতাতেই ভোট হচ্ছে আগামী ১৯ ডিসেম্বর। হাওড়ার পুরসভার সংশোধনী বিলে এখনও স্বাক্ষর দেননি রাজ্যপাল। যার কারণে হাওড়া পৌরসভা ভোট নিয়ে নিত্যদিন তৈরি হচ্ছে রাজনৈতিক বিবাদ।


প্রচার সংরক্ষণাগার | পাউন্ডস্লটস ক্যাসিনো সাইট - os 200 আমানত বোনাস!\nকেবল নতুন খেলোয়াড়। রিজরিং প্রথম আসল ব্যালেন্স থেকে ঘটে। 50x বোনাস বজায় রাখার জন্য, গেমের জন্য অবদান আলাদা হতে পারে। বাজরি প্রয়োজনীয়তা কেবল বোনাস বেটে গণনা করা হয়। বোনাস ইস্যু থেকে 30 দিনের জন্য বৈধ। সর্বাধিক রূপান্তর: বোনাসের পরিমাণের3গুণ। Skrill আমানত বাদ। সম্পূর্ণ শর্তাদি প্রযোজ্য।.\nএই প্রচার সাপেক্ষে শর্তাবলী\nপাউন্ড স্লট ক্যাসিনো-তে আমরা আমাদের খেলোয়াড়দের সীমাহীন অফার দিয়ে ঝর্ণা দিয়ে থাকি যাতে তাৎক্ষণিকভাবে বিশাল বোনাস দিয়ে প্লেয়ারদের পুরস্কৃত করে। কেবল সেরা গেমসই নয়, আমাদের অনলাইন ক্যাসিনোতে প্রাপ্ত প্রতিটি জয় দিয়ে আপনাকে পুরস্কৃত করার জন্য সেরা অফারও। নিশ্চিত হয়ে নিন যে আপনি প্রচার বিভাগগুলিতে নজর রাখছেন যে প্রতিদানগুলি আপনার জন্য এখন থেকে অপেক্ষা করে। আপনার ভাগ্য আপনার জন্য কী আছে তা দেখার জন্য স্মার্টভাবে আমাদের ক্যাসিনোতে বিভিন্ন গেমস খেলুন।\nএগিয়ে যান এবং আজকে আমাদের অনলাইন ক্যাসিনোতে নিজেকে নিবন্ধ করুন এবং আপনার জন্য সংরক্ষণ করা হয়েছে এমন সীমাহীন বোনাসগুলি সন্ধান করুন।\nপাউন্ড স্লট ক্যাসিনো এ খেলুন এবং দুর্দান্ত গেমিং অভিজ্ঞতার অংশ হন\nআপনি একবার আমাদের অনলাইন ক্যাসিনোর অংশ হয়ে গেলে, আপনার জন্য রাখা সীমাহীন পুরষ্কারগুলি দেখে আপনি অবাক হয়ে যাবেন। আপনার প্রথম আমানতে, আপনাকে ১০০ ডলার পর্যন্ত 100% ওয়েলকাম বোনাস দিয়ে পুরস্কৃত করা হবে। কিছু লাভজনক অফার যা আপনাকে প্রচারের সাথে জমা দেওয়া হবে তা হ'ল:\nস্লটগুলি স্পিন করুন: নির্বাচিত স্লট গেমগুলির সাথে, আপনি বিনামূল্যে স্পিন জয়ের সুযোগ পাবেন যা আপনার গেমিং অভিজ্ঞতাটি পুরো নতুন উত্তেজনাপূর্ণ পর্যায়ে নিয়ে যাবে। আপনি যত বেশি পয়েন্ট সংগ্রহ করবেন, তত বেশি মুক্ত স্পিন আপনার পথে আসবে।\nবড় নগদ উইকএন্ড: বড় নগদ উইকএন্ডের অফারের সাথে উইকএন্ড আরও উত্তেজনাপূর্ণ হয়ে ওঠে। পাউন্ড স্লট ক্যাসিনো সহ সাপ্তাহিক ছুটিতে আপনার পুরষ্কার, বোনাস, নগদ এবং আরও অনেক কিছু রয়েছে। এগুলি সরে যাওয়ার আগে নিশ্চিত হয়ে নিন যে আপনি তাদের ধরে রেখেছেন।\nসোমবার পাগলামি: যদি সোমবার আপনাকে ঘৃণা করে তবে সোমবার ম্যাডনেস অফার ধরে রাখুন যা দিয়ে আপনার সোমবারগুলি আগের মতো কখনও আলোকিত করবে না। এই পুরস্কৃত অফারের অংশ হতে আপনার জন্য আমাদের সঞ্চয় গেমগুলি খেলুন।\nসাপ্তাহিক আশ্চর্য: প্রতি সপ্তাহে আমাদের ক্যাসিনোতে সাপ্তাহিক বিস্ময়ের প্রচার সহকারে ট্রিট হয়। পাউন্ড স্লট ক্যাসিনোতে বোনাস হিসাবে আপনার অ্যাকাউন্টে জমা হওয়া বিশাল পরিমাণ পাউন্ড পান।\nদিনের খেলা: আমরা আপনার জন্য তালিকাভুক্ত গেমগুলি খেলুন এবং আমাদের অনলাইন ক্যাসিনোতে দিনের পুরষ্কারের খেলাগুলি দাবি করার যোগ্য হয়ে উঠুন।\nপ্রচারগুলি সর্বদা আকর্ষণীয় ছিল এবং আমরা পুরষ্কার এবং বোনাসের সাথে জমা হওয়ার মজাটি জানি। অতএব, পাউন্ড স্লট ক্যাসিনোতে আমাদের কাছে সময় মতো ভিত্তিতে বিভিন্ন সংগ্রহের সংকলন রয়েছে যা আপনাকে জমা দেওয়া যায়। তাড়াতাড়ি !! আমাদের ক্যাসিনোতে নিবন্ধন করুন এবং অনলাইন ক্যাসিনো গেমগুলির বিভিন্ন রূপ উপভোগ করুন এবং বোনাসগুলি বাড়িয়ে দেখুন। যদি আমাদের ক্যাসিনোর প্রতি আপনার আনুগত্য থাকে তবে আপনার পথে বোনাসের অফুরন্ত প্রবাহ আসবে।


Rampurhat Incident: বগটুই কাণ্ডে সিবিআই তদন্তকে স্বাগত বিরোধীদের, প্রকৃত দোষীরা শাস্তি পাক, বলছে তৃণমূল – NewsClub.in\nসংবাদ প্রতিদিন ডিজিটাল ডেস্ক: উপপ্রধান খুন এবং পরপর দশটি বাড়িতে অগ্নিসংযোগে আটজনের প্রাণহানির ঘটনায় এখনও থমথমে রামপুরহাটের বগটুই। এই ঘটনায় ইতিমধ্যেই সিবিআই তদন্তের নির্দেশ দিয়েছে কলকাতা হাই কোর্টের প্রধান বিচারপতির ডিভিশন বেঞ্চ। এই রায়কে স্বাগত জানিয়েছেন বাম, কংগ্রেস ও বিজেপি। আদালতের নির্দেশ মেনে নিয়েছে শাসকদল তৃণমূলও। তবে সঠিক তদন্ত না হলে প্রতিবাদেরও হুঁশিয়ারি ঘাসফুল শিবিরের।\nবগটুই কাণ্ডের তদন্তে সিট গঠন করেছিলেন মুখ্যমন্ত্রী মমতা বন্দ্যোপাধ্যায়। যদিও সেই সিটের উপর আস্থা রাখতে পারেনি কলকাতা হাই কোর্টের প্রধান বিচারপতির ডিভিশন বেঞ্চ। সিবিআইয়ের হাতে তুলে দেওয়া হয়েছে তদন্তভার। এই রায়কে স্বাগত জানিয়েছেন তৃণমূলের রাজ্য সম্পাদক কুণাল ঘোষ। তিনি বলেন, “রাজ্য সরকার যথাযথ ব্যবস্থা নিয়েছে। SIT গঠন করেছে। গ্রেপ্তারিও চলছে। এই পরিস্থিতিতে সিবিআই তদন্তের নির্দেশ দিয়েছে হাই কোর্ট। আমরা আদালতের রায়ের বিরোধিতা করব না। বরং সহযোগিতাই করব। তবে সিবিআই আদৌ সঠিক বিচার করতে পারবে? কারণ, বিজেপির আরেক ভাই ইডি ও সিবিআই। বিজেপির হয়ে সিবিআই কাজ করবে। আজ পর্যন্ত একটি মামলারও নিষ্পত্তি করতে পারেনি সিবিআই। রবীন্দ্রনাথ ঠাকুরের নোবেল চুরি, নন্দীগ্রাম গণহত্যা, হাথরস, উন্নাও, লখিমপুর, অসম গণহত্যা কোনও মামলারই নিষ্পত্তি হয়নি। তবে এবার বগটুই নিয়ে রাজ্য সরকার কিংবা মুখ্যমন্ত্রীর দিকে আঙুল তুলতে পারবেন না কেউ।” সুবিচার না পেলে প্রয়োজনে পথে নেমে আন্দোলনের হুঁশিয়ারিও দিয়েছেন কুণাল ঘোষ। তাঁর কথায়, “যদি দেখা যায় ন্যায়বিচার হয়নি, সিবিআই ষড়যন্ত্রকারীদের আড়াল করছে, তাহলে প্রতিবাদ করবই।”\nহাই কোর্টের এই রায়কে স্বাগত জানিয়েছেন বাম, কংগ্রেস এবং বিজেপি নেতৃত্ব। রাজ্য পুলিশ ঠিকমতো কাজ করতে পারছে না বলেই দাবি বিকাশরঞ্জন ভট্টাচার্যের। কংগ্রেস সাংসদ অধীর চৌধুরী এই রায়কে স্বাগত জানিয়েছেন। এবার নিরীহ গ্রামবাসীরা সুবিচার পাবেন বলেই আশা তাঁর। রাজ্য বিজেপির সহ পর্যবেক্ষক অমিত মালব্য হাই কোর্টের রায় প্রসঙ্গে টুইটে প্রতিক্রিয়া জানান। তিনি এই রায়কে স্বাগত জানিয়েছেন।\nGrateful to the Calcutta HC for ordering CBI probe in the Rampurhat massacre. Mamata Banerjee’s admin and SIT constituted by the WB Govt inspired no confidence whatsoever. It seemed more likeameans to cover up the crime and protect TMC leaders involved in the ghastly killings.


কর্মীর কবরের মাটি শুকানোর আগেই এরা বান্ধবী নিয়ে রিসোর্টে যায়\nপ্রকাশিত: ০১:০৫, ৫ এপ্রিল ২০২১\nআপডেট: ০৯:৫৬, ৫ এপ্রিল ২০২১\nযারা ভাবছেন যে হেফাজত ইসলাম নেতা মাওলানা মুহাম্মদ মামুনুল হকের দুশ্চরিত্র জনসম্মুখে উন্মোচন করে দিলেই তার গ্রহণযোগ্যতা নষ্ট হয়ে যাবে, তারা রাজনীতির গভীর পাঠ খেয়াল করছেন না। মামুনুল হকরা কী করে, না করে তার অনুসারীরা ভালোভাবেই জানে। ১২/১৭ জন কর্মীর কবরের মাটি শুকানোর আগেই এরা বান্ধবী বা তথাকথিত দ্বিতীয় বউ নিয়ে রিসোর্টে যায়, এতে তাদের অনুসারীদের কিছুই যায় আসে না। এদের কাছে নারীর কোনো সম্মান নেই, তাই প্রথম বউয়ের অনুমতি না নেয়া অথবা গোপনে কাগজপত্র ছাড়া বিয়ে করা যে বেআইনি এসবকে এরা কোনো ইস্যুই মনে করে না।\nএই যে লাখো লাখো মাদ্রাসা ছাত্র, এদের কোনো ব্যবহারিক বিদ্যা নেই, তাই এদের সামনে কোনো আশাবাদের কিছু নেই। এদের অধিকাংশই কোনো এক গ্রামের মসজিদে দুই হাজার টাকা বেতনের মোয়াজ্জিন হিসেবে মানুষের বাড়িতে খেয়ে আর মানুষের হাতের দিকে তাকিয়ে জীবন পার করে দেবে। জেনেটিক্যালি কয়েক প্রজন্মের অপুষ্টি, প্রায় বন্দি ও নির্যাতিত শৈশব, নানামুখী বিদ্যা অর্জনের প্রতিবন্ধকতা এদেরকে মানসিকভাবে পুষ্ট মানুষ তৈরি করতে পারেনি।\nএদের অনুসারীদের অনেকেই ডাইরেক্ট এদের ভিকটিম, ছোটবেলা পায়ু নির্যাতিত কিংবা শারীরিকভাবে নির্যাতিত এসব অনুসারীরা একই সাথে লূত (আ.) এর কওমের ইতিহাসও পড়ে, ইসলামে এরকম নির্যাতন নিষিদ্ধ সে জ্ঞানও লাভ করে কিন্তু আবার তাদের নেতাদের অনুসরণও করে।\nএর পেছনের রাজনীতিটা মূলত বিপ্লবের স্বপ্ন। মামুনুল হকরা এদের সামনে নতুন স্বপ্ন নিয়ে হাজির হয়েছে। এরা টের পেয়েছে যে এনার্কি তৈরি করতে পারলে, শক্তি প্রদর্শন করতে পারলে এরাও ক্ষমতার অংশীদার হতে পারে।\nএই যে লাখো লাখো মাদ্রাসা ছাত্র, এদের কোনো ব্যবহারিক বিদ্যা নেই, তাই এদের সামনে কোনো আশাবাদের কিছু নেই। এদের অধিকাংশই কোনো এক গ্রামের মসজিদে দুই হাজার টাকা বেতনের মোয়াজ্জিন হিসেবে মানুষের বাড়িতে খেয়ে আর মানুষের হাতের দিকে তাকিয়ে জীবন পার করে দেবে। জেনেটিক্যালি কয়েক প্রজন্মের অপুষ্টি, প্রায় বন্দি ও নির্যাতিত শৈশব, নানামুখী বিদ্যা অর্জনের প্রতিবন্ধকতা এদেরকে মানসিকভাবে পুষ্ট মানুষ তৈরি করতে পারেনি। খেয়াল করে দেখবেন যে এদের সামনে যখন কোনো ওয়াজিয়ান ওয়াজে বলে, আমি ৩টা পিএইচডি করেছি কিংবা বলে যে অক্সফোর্ডের সেরা শিক্ষক হয়েছি কিংবা বলে এন্টারকটিক মহাদেশকে লুকিয়ে রাখা হয়েছে- এরা এইসব গালগল্প অবলীলায় বিশ্বাস করে। এসবকে প্রশ্ন বা অবিশ্বাস করার মতো বুদ্ধিজ্ঞান এদের নেই।\nএই দোষ তাঁদের না, এই দোষ বাদবাকি মানুষদের, যারা দিনের পর দিন প্রশ্রয় দিয়ে এসব নিন্দার্থাল টাইপ মানুষ তৈরি করতে সহায়তা করেছেন। সুতরাং এরা কী বিশ্বাস করে কি করে না, নেতার সততায় ও নিষ্ঠায় এরা যতই সন্দেহজনক থাকুক, এই নেতাদেরকে অনুসরণ করে দুনিয়াদারির পুলসিরাত পার হওয়া ছাড়া এদের সামনে আর কোনো পথ খোলা নেই।\nএই যে দেশে হাজার হাজার সোকল্ড 'বঙ্গবন্ধু প্রেমী' বের হয়েছে গত ১০ বছরে, এরা যেমন ক্ষমতার লোভ ছাড়া অন্য কোনো কারণেই বঙ্গবন্ধুর আদর্শ, স্বপ্ন, চিন্তা-কোনো কিছুতেই কমিটেড না; হেফাজতের নেতা এবং তাদের অধিকাংশ কর্মীও সেই একই ফর্মুলায় জমি, দান এসবের লোভে হেফাজতি; ইসলাম হেফাজতের সত্যিকারের স্বপ্ন তাদের কারো নেই। এরা তাই একই সাথে ধর্মের পেজ আর পর্নগ্রাফির পেজ লাইক দিয়ে চলে।\nসুতরাং মৌলবাদী রাজনীতির উত্থানকে মোকাবেলা করার জন্য এসব অডিও ফাঁস, এদের মুখোশ উন্মোচন খুব একটা ফলপ্রসূ হবে না। মৌলবাদ বিরোধী রাজনীতিকে মোকাবেলা করতে হলে মানুষকে কাজ দিতে হবে, এদের জীবন ধারণের জন্য সম্মানজনক ব্যবস্থা করতে হবে। মাদ্রাসার ছাত্রছাত্রীদেরকে জীবনের মূল স্রোতধারায় নিয়ে আসা, এদেরকে কাজেকর্মে লাগানোটাই হচ্ছে কার্যকর পদ্ধতি।\nকিন্তু আমরা জানি, সরকার এই পথে যাবে না। সরকার কুলোটা-মুলোটা, মুখের সামনে গাজর আর পাছার পিছে বেত-এই সিস্টেমে এদেরকে পালবে পুষবে। রাজনৈতিকভাবে কম বুঝা, কম জানা; দানবীয় শক্তির অধিকারী অপরিপক্ব মস্তিষ্কের হাজার হাজার মানুষ থাকা, সরকারের নিজের তখতে তাউস রক্ষার জন্য আপাত সুবিধাজনক। এই সুবিধা যে চিরকাল থাকবে না, সেটা সরকারও জানে, তাই সরকার এই গেইম কতদিন খেলবে সেটাই দেখার বিষয়।\nযতদিন তারা এই গেইম চালু রাখতে চাইবে, ততদিন কে কারে বিয়ে করল কিংবা না করেই রিসোর্টে নিয়ে গেল- এসব নিয়ে সাময়িক হাসিঠাট্টা করা যাবে বটে, কিন্তু আদতে তাতে মৌলবাদী রাজনীতির কচুটাও হবে না!\nআরিফ জেবতিক, ব্লগার ও সাংবাদিক


হেরেও ইতিহাস গড়লেন অ্যাঞ্জেলিক কারবার!!! - bdnow24.com\nইতিহাসে শুধুই বীরগাথা লেখা থাকে না। ইতিহাসের অংশ হয়ে অ্যাঞ্জেলিক কারবার তা বুঝলেন! বিশ্বের এক নম্বর নারী টেনিস খেলোয়াড়, কিন্তু গত কিছুদিনে কারবারের খেলা দেখে তা বোঝার উপায় ছিল না।\nগতকাল শুরু ফ্রেঞ্চ ওপেনের প্রথম রাউন্ড থেকেই বিদায় নিলেন মেয়েদের বিভাগের শীর্ষ বাছাই। ফল, অনাকাঙ্ক্ষিত কারণে কারবার জায়গা পেলেন ইতিহাসে। উন্মুক্ত যুগ শুরু হওয়ার পর ফ্রেঞ্চ ওপেনের ইতিহাসে প্রথম রাউন্ডে বিদায় নেওয়া প্রথম নারী শীর্ষ বাছাই কারবার। এর আগে ২০০৪ সালে জাস্টিন হেনিন ও ২০১৪ সালে সেরেনা উইলিয়ামস বিদায় নিয়েছিলেন দ্বিতীয় রাউন্ড থেকে।\nকাল বিশ্বের ৪০তম খেলোয়াড় একাতেরিনা মাকারোভার সামনে দাঁড়াতেই পারেননি ইউএস ওপেনের বর্তমান চ্যাম্পিয়ন কারবার, হেরেছেন ৬-২, ৬-২ গেমে। রুশ খেলোয়াড় মাকারোভা অবশ্য জানতেন না কী কাণ্ড করেছেন তিনি। ‘ওহ, এটা তো অবিশ্বাস্য’—ম্যাচের পরে উপস্থাপকের কাছ থেকে ইতিহাস জানার পর মাকারোভার প্রতিক্রিয়া।\nকারবারের বিদায়ের দিনে প্রত্যাবর্তনের গল্প লিখেছেন পেত্রা কেভিতোভা। মাস ছয়েক আগে নিজ বাড়িতে চোরের ছুরির আঘাতে আহত হওয়ার পর কালই প্রথম প্রতিযোগিতামূলক ম্যাচ খেলতে নেমে জিতেছেন কেভিতোভা। দুবারের উইম্বলডন চ্যাম্পিয়ন ৬-৩, ৬-২ গেমে হারিয়েছেন যুক্তরাষ্ট্রের জুলিয়া বোসেরাপকে। এএফপি।\nBe the first to comment on "হেরেও ইতিহাস গড়লেন অ্যাঞ্জেলিক কারবার!!!"\nসেরা অভিনেতা প্রসেনজিৎ, সেরা অভিনেত্রী কে?\nhttps://www.bdnow24.com/category/বিনোদন/ কলকাতা ‘বাংলা ফিল্মফেয়ার অ্যাওয়ার্ড ২০১৭’ নিয়ে বাংলাদেশের মানুষের মধ্যে এবার বাড়তি আগ্রহ ছিল। কারণ হলো এবারের ফিল্মফেয়ার আয়োজনে বাংলাদেশের বেস ক’জন তারকা মনোনয়ন পান।…\nবেতন হিসেবে ছাগল ভেড়া?\nঅায়ারল্যান্ডকে হারিয়ে সিরিজ জিতল টাইগ্রেসরা!\nনোয়াখালীর মেয়ে হয়ে গেলেন নায়িকা বুবলি !\nরিভিউ (মুভি) : ভয়ংকর সুন্দর\nরমজান মাসে বদলে যাচ্ছে অফিসের সময়সীমা\nপুসকাসকে ছাড়িয়ে ইউরোপের সর্বোচ্চ গোলদাতা রোনালদো!


সোনালী ব্যাংকের ৫০২ শাখায় এসএমএস ব্যাংকিং |\nসোনালী ব্যাংকের ৫০২ শাখায় এসএমএস ব্যাংকিং\nনিউজগার্ডেন ডেস্ক, ২৯ ডিসেম্বর: সোনালী ব্যাংকের ৫০২টি শাখায় এসএমএস ব্যাংকিং সার্ভিস চালু হচ্ছে। গতকাল মঙ্গলবার সোনালী ব্যাংক প্রধান কার্যালয়ের কনফারেন্স রুমে এক সভায় এ বিষয়ে সিদ্ধান্ত নেয়া হয়েছে। সভায় ব্যাংকের শীর্ষ নির্বাহী এবং এসএসএলের ঊর্ধ্বতন কর্মকর্তারা উপস্থিত ছিলেন। অনুষ্ঠানের শুরুতে স্বাগত বক্তব্য পেশ করেন ব্যাংকের তথ্যপ্রযুক্তি বিভাগের উপ-ব্যবস্থাপনা পরিচালক মো. নুরুল হক। এসএমএস ব্যাংকিং এর সুবিধা ও সোনালী ব্যাংকের অটোমেশনে এসএমএস ব্যাংকিংয়ের তাৎপর্য তুলে ধরে বক্তব্য রাখেন ব্যাংকের উপ-ব্যবস্থাপনা পরিচালক দিদার মো. আবদুর রব।\nঅনুষ্ঠানে এসএসএল এর পক্ষ থেকে বক্তব্য রাখেন এসএসএল এর ব্যবস্থাপনা পরিচালক সাইফুল ইসলাম এবং মহা-ব্যবস্থাপক আশীষ চক্রবর্তী। এসএমএস ব্যাংকিং এর মাধ্যমে সিবিএস এর আওতাভুক্ত সোনালী ব্যাংকের ৩২ হাজার গ্রাহক এসএমএস ব্যাংকিং সুবিধা পেয়ে আসছেন এবং এই সংখ্যা দ্রুত বাড়বে মর্মে ব্যাংকের ব্যবস্থাপনা পরিচালক ও প্রধান নির্বাহী কর্মকর্তা আশাবাদ ব্যক্ত করেন। এসএমএস ব্যাংকিং এর আওতায় গ্রাহকরা সপ্তাহে ৭দিন যেকোন সময় তাদের রেজিস্ট্রি করা মোবাইল থেকে এসএমএসের মাধ্যমে সর্বশেষ চারটি লেনদেনসহ একাউন্টের ব্যালেন্স সংক্রান্ত তথ্য জানতে পারবেন। সূত্র: ঢাকাটাইমস


কালো গাউনে লাস্যময়ী নৃত্যে মাতলেন স্যান্ডি, নেটদুনিয়ায় হাসির খোরাক - Prothom Kolkata\nনেটদুনিয়ায় ভাইরাল তাঁর নানা ভিডিও। কখনও যশ দাশগুপ্ত তাঁর সিঁথিতে সিঁদুর দিচ্ছেন তো কখনও মুনমুন সেন সেজে নেটিজেনদের হাসাচ্ছেন।তিনি আর কেউ নিন, তিনি হলেন খোদ স্যান্ডি সাহা। স্যান্ডির প্রতিটা কাণ্ডকারখানাতেই হেসে খুন ভারচুয়াল দুনিয়ার বাসিন্দারা। তবে এবার স্যান্ডিকে দেখা গেল একেবারে লাস্যময়ী রূপে। সম্প্রতি স্যান্ডি একটি কালো ঝাঁ চকচকে গাউনে সেজে উঠলেন তার ইনস্টারিলসে, শুধু তাই ই নয় সাথে বেজে চলছে সেই ভাইরাল গান মানিকে মাগে হিতে।\nকিন্তু রিলসে রয়েছেন স্যান্ডি সাহা তাই এত অল্পের মধ্যে কি আর তিনি তার রিলস বানাবেন! তা কখনো সম্ভবই নয়। রিলসের শুরুতেই স্যান্ডির গায়ে সাদা স্যান্ডো গেঞ্জি আর পরনে একটি লাল গামছা পড়েই সমুদ্রের ধারে শুরু করলেন তার নৃত্য তারপরই তিনি চলে আসেন সেই কালো গাউনে লাস্যময়ী লুকে। বরাবরই তার সাজ পোশাকের বাহারে নেটিজেনদের কাছে বেশ জনপ্রিয় স্যান্ডি। এবারও তার নড়চড় হয়নি। এই সাজে রিলস দেখেই তার অনুগামীরা তাকে একরাশ প্রশংসায় ভরিয়ে দিলেন।\nTags: SANDY SAHA instagram reels\nPrevious আবার পর্দায় আসছে ফেলুদা সিরিজ, মুখ্য চরিত্রে কে ?\nNext দাদাগিরির মঞ্চে এবার ভাইরাল পুরোহিত, দাদার প্রশ্ন পুরুতমশাই করোনা যাবে কি?\nকরোনা আক্রান্ত অভিনেতা অনির্বাণ ভট্টাচার্য্য\nশাহরুখ খানের বাড়িতে হানা এনসিবি-র, গোয়েন্দাদের হাতে কোন নয়া তথ্য ?\nব্রেকিং : আরিয়ানের সূত্র ধরে মাদককাণ্ডে বলিউড অভিনেত্রী অনন্যা পান্ডের বাড়িতে NCB তল্লাশি\nবিজেপির বিরুদ্ধে বড় চক্রান্ত চলছে কী ইঙ্গিত দিলেন দিলীপ ঘোষ?\nবাংলাদেশে হিন্দু তাস খেলছেন শেখ হাসিনা এবং আওয়ামী লীগের মুখ-মুখোশ || ANUPAM & POLITICS\nদিনহাটা-শান্তিপুর এবার নেবে ব*দলা তৃণমূলের অশনি সংকেত || খবরে বিশ্লেষণ\nPage 1 of 7510


রুক্মা বাঈ | সববাংলায়\nব্রিটিশ-শাসিত ভারতের প্রথম অনুশীলনকারী মহিলা ডাক্তারদের মধ্যে একজন হলেন রুক্মা বাঈ রাউত (Rukhmabai Raut)। বর্তমান ভারতে নারী যে নিজের অধিকার প্রতিষ্ঠার লড়াই এগিয়ে নিয়ে যাচ্ছে, তার শুরু হয়েছিল রুক্মা বাঈয়ের হাত ধরেই। রুক্মা বাঈ ছিলেন এমন এক সাহসী নারী যাঁর উদ্যমেই বাল্যবিবাহ এবং বাধ্যতামূলক বৈধব্য গ্রহণের বিরুদ্ধে ব্রিটিশ সরকার ১৮৯১ সালে ‘সম্মতি বয়সের আইন’ (Age of Consent Act) জারি করতে বাধ্য হয়। দৃষ্টান্তমূলক ‘বিবাহ অধিকার পুনঃস্থাপন’ মামলার সঙ্গে আজও রুক্মা বাঈয়ের নাম স্মরণ করা হয়। রুক্মা বাঈ এক অর্থে ব্রিটিশ ভারতের প্রথম নারীবাদী সাহসিনী।\n১৮৬৪ সালের ২২ নভেম্বর বম্বেতে গ্রান্ট রোডের কাছে গম্‌দেভি শহরে একটি মারাঠি পরিবারে রুক্মা বাঈয়ের জন্ম হয়। তাঁর বাবার নাম জনার্দন পাণ্ডুরঙ্গ এবং মায়ের নাম জয়ন্তী বাঈ। তাঁর মা জয়ন্তী বাঈ নিজেই ছিলেন বাল্যবিবাহের শিকার। মাত্র ১৪ বছর বয়সে জয়ন্তী বাঈয়ের বিয়ে হয়েছিল, ১৫ বছর বয়সে তিনি তাঁর একমাত্র কন্যা রুক্মা’র জন্ম দেন এবং দুর্ভাগ্যক্রমে ১৭ বছর বয়সেই তিনি বিধবা হন। তখন রুক্মা বাঈয়ের বয়স মাত্র দুই বছর। তাঁর স্বামীর মৃত্যুর ৬ বছর পরে, জয়ন্তী বাঈয়ের আবার বিবাহ হয় বম্বের বিখ্যাত ডাক্তার ও সমাজকর্মী বিপত্নীক ড. সখারাম অর্জুনের সঙ্গে। এই দম্পতি ছিলেন ‘সুতার’ (ছুতার) সম্প্রদায়ের তাই তাঁদের মধ্যে বিধবাদের পুনর্বিবাহের প্রচলন ছিল।\nরুক্মা বাঈয়ের প্রাথমিক পড়াশোনা সম্পর্কে বিশেষ কোনো তথ্য পাওয়া যায় না। সেসময় সমাজের নিয়ম মেনে মাত্র এগারো বছর বয়সে রুক্মা বাঈয়ের বিয়ে হয় উনিশ বছরের কিশোর দাদাজি ভিকাজি’র সঙ্গে। রুক্মার বাবা মা ব্যতিক্রমীভাবে ভিকাজিকে তাঁদের পরিবারে ঘরজামাই হিসেবে রাখার সিদ্ধান্ত নিয়েছিলেন এবং তাঁকে বাধ্যতামূলকভাবে স্কুলের ষষ্ঠ শ্রেণিতে পড়াতে শুরু করেন। কিন্তু ভিকাজির এসমস্ত নিয়ম একেবারেই পছন্দ ছিল না। রুক্মা বাঈ তাঁর বাবা মায়ের অধীনে থেকে স্কুলে পড়াশোনা করছিলেন। বিয়ের সাতমাসের মধ্যে রুক্মা বয়ঃসন্ধিতে পৌঁছালে তাঁর ‘গর্ভাধান’ অনুষ্ঠানের আয়োজন হয়। কিন্তু তাঁর বাবা সখারাম একজন প্রগতিশীল চিকিৎসক হবার দরুন অসময়ে এই অনুষ্ঠানের মূল্যহীনতা বুঝতে পেরে বাধা দেন। এতে কুড়ি বছর বয়সী ভিকাজী অসন্তুষ্ট হন এবং ১৮৮৪ সালে রুক্মা বাঈকে তার কাছে থাকতে আদেশ করেও রুক্মা সম্মত না হওয়ায় বম্বে উচ্চ আদালতে মামলা রুজু করেন। এরই মধ্যে খারাপ সঙ্গে পড়ে ভিকাজীর চরিত্রের অধঃপতন দেখে তার সঙ্গে বিবাহ করতে অস্বীকৃত হন রুক্মা। সেসময় ভিকাজী তাঁর কাকা নারায়ণ ধুরমাজির কাছে থাকতেন। ভিকাজীর মায়ের মৃত্যু হলে তিনি আরো অলস ও ঋণগ্রস্ত হয়ে পড়েন। আদালতে মামলা উঠলে আদালত ভিকাজীর ‘বিবাহ অধিকার’-এর ক্ষমতায় রুক্মাকে দুটি উপায় বলেন- এক তাঁর স্বামীর সঙ্গে বিনা প্রশ্নে ঘরে যাওয়া আর নচেৎ ছয় মাসের কারাবাস। রুক্মা এই যুক্তিতে তীব্র প্রতিবাদ জানান যে, বাধ্যতামূলকভাবে যখন তাঁর বিবাহ হয়েছে তখন সেই বিবাহ সম্পর্কে সম্মতি জানানোর বোধ-জ্ঞান কিছুই তাঁর ছিল না। তাই তাঁর একপ্রকার অসম্মতিতেই এই বিবাহ হয়েছে। এখান থেকেই শুরু হয়ে যায় ইতিহাসে বিখ্যাত সেই ‘বিবাহ-অধিকার পুনঃস্থাপন মামলা’ যা ‘ভিকাজী বনাম রুক্মা বাঈ, ১৮৮৫’ নামে আদালতে ওঠে।\nরুক্মা বাঈয়ের জীবনের সবথেকে উল্লেখযোগ্য ঘটনা তথা কৃতিত্ব হল এই মামলায় লড়ে ব্রিটিশ সরকার কর্তৃক ‘সম্মতি বয়সের আইন’ পাস করানো। উনিশ শতকের ভারতে নারী অধিকারের ইতিহাসে এই মামলা ছিল একটি মাইলফলক। আদালতের এই মামলার বিরুদ্ধে বাল্যবিবাহ এবং নারীর অধিকার নিয়ে বেহ্‌রামজি মালাবারি, রমাবাঈ রানাডে’র মত সমাজসংস্কারকেরা এই মামলাটি জনসমক্ষে আনতে গড়ে তোলেন ‘রুক্মা বাঈ ডিফেন্স কমিটি’। ‘জনৈক হিন্দু মহিলা’ (A Hindu Lady) ছদ্মনামে ‘টাইমস অফ ইণ্ডিয়া’ পত্রিকায় রুক্মা বাঈ দুটি গুরুত্বপূর্ণ চিঠি লিখেছিলেন এইসময়। নারীবাদী দৃষ্টিকোণ থেকে লেখা এই দুটি চিঠির বিষয় ছিল বাল্যবিবাহের বিরোধিতা, বাধ্যতামূলক বৈধব্যগ্রহণ এবং সমাজে নারীর অবস্থান। ১৮৮৫ সালের ২৬ জুনে প্রকাশিত এর একটি চিঠিতে রুক্মা বাঈ জানিয়েছেন যে অত্যন্ত কম এবং অনুপযুক্ত বয়সে বিবাহের কারণে তাঁর পড়াশোনা এবং চিন্তা-চর্চার যে প্রসার তা ব্যাহত হয়েছে। জয়া সাগাড়ে’র (Jaya Sagade) লেখা ‘ভারতে বাল্যবিবাহ’ (Child Marriage in India) বইতে রুক্মার এই চিঠি দুটি পুনর্মুদ্রিত হয়েছে।\n১৮৮৪ সালের মার্চ মাসে ভিকাজী তাঁর আইনজীবী চক (Chalk) ও ওয়াকারের (Walker) মাধ্যমে সখারাম অর্জুনকে এই মর্মে আইনি নির্দেশিকা পাঠান যে, রুক্মা বাঈয়ের সঙ্গে তাঁর যোগাযোগের পথে তিনি যেন বাধা না দেন। সখারাম এতে অত্যন্ত বিরক্ত হয়ে আইনজীবী পেইন-গিলবার্ট (Payne-Gilbert) ও সায়নি’র (Sayani) মাধ্যমে রুক্মা কেন ভিকাজীর সঙ্গে থাকতে অসম্মত তার কারণ ব্যাখ্যা করেন। আদালতে বিচারপতি রবার্ট হিল পিন্‌হে (Robert Hill Pinhey) দৃষ্টান্ত হিসেবে ইংরেজি আইনের ত্রুটি পেয়েছিলেন এবং হিন্দু আইনে কোনো উদাহরণ খুঁজে পাননি। তাই তিনি বলেছিলেন যে রুক্মা বাঈ তাঁর শৈশবে বিবাহ করতে বাধ্য হলেও, এখন যুবতী রুক্মাকে ভিকাজী কখনোই বাধ্য করতে পারেন না। এরপরে পিন্‌হে অবসর নিলে মামলাটি পুনরায় আদালতে ওঠে, তখন রুক্মা বাঈয়ের পক্ষের আইনজীবী ছিলেন জে.ডি.ইনভারারিটি জুনিয়র (J.D.Invererity Jr.)এবং কাশীনাথ ত্রিম্বক তেলং। এই মামলা সাধারণ মানুষের মধ্যে চাঞ্চল্যের সৃষ্টি করে। বিশ্বনাথ নারায়ণ মাণ্ডলিক তাঁর পরিচালিত অ্যাংলো-মারাঠি সাপ্তাহিক পত্রিকা ‘নেটিভ ওপিনিয়ন’ (Native Opinion)-এ বিচারপতি পিন্‌হে-র বক্তব্যের সমালোচনা করে লেখেন যে এই আইন হিন্দুপ্রথার পবিত্রতা নষ্ট করেছে। বালগঙ্গাধর তিলক পুনের সাপ্তাহিক পত্রিকা ‘মারহাট্টা’তে লিখলেন যে পিন্‌হে হিন্দু আইনের মাহাত্ম্য বুঝতে পারেননি। এরই সঙ্গে টাইমস অফ ইণ্ডিয়ায় রুক্মা বাঈয়ের লেখা চিঠিগুলি আরো উত্তেজনা তৈরি করে। ১৮৮৭ সালে বিচারপতি ফার্‌আন (Farran) হিন্দু আইন ব্যাখ্যা করে বলেন যে রুক্মা বাঈ হয় কারাবন্দী হবেন অথবা তাঁর স্বামীগৃহে যাবেন। রুক্মা বাঈ বিবাহকে সম্মতি দেবার তুলনায় কারাবন্দী হওয়াকেই যথাযথ মনে করলেন। এই নিয়ে ‘কেশরী’ পত্রিকায় বালগঙ্গাধর তিলক লেখেন যে রুক্মা বাঈয়ের এই প্রতিবাদ আদতে তাঁর ইংরেজি শিক্ষার ফল এবং হিন্দুধর্ম এইযুগে সঙ্কটাপন্ন। অন্যদিকে বিখ্যাত জার্মান ভাষাতাত্ত্বিক ম্যাক্সমুলার লেখেন যে রুক্মা বাঈয়ের শিক্ষাই তাঁকে তাঁর শ্রেষ্ঠ বিচারক করে তুলেছে। যোগ্য বিচারের আশায় তখন মরিয়া রুক্মা স্বয়ং রাণী ভিক্টোরিয়াকেই চিঠি লিখে বসেন হিন্দু আইনের পরিবর্তন করার অনুরোধ জানিয়ে। নারী অধিকার সচেতন ভিক্টোরিয়া বিশেষ ডিক্রি জারি করে রুক্মার এই বিবাহ বন্ধ করেন। আর এর চার বছর পরেই ১৮৯১-তে রাণী ভিক্টোরিয়া ‘সম্মতি বয়সের আইন’ পাস করে মেয়েদের বিবাহের একটি নির্দিষ্ট বয়সসীমা স্থির করেন। অবশেষে ১৮৮৮ সালের জুলাই মাসে দু’হাজার টাকার বিনিময়ে ভিকাজী রুক্মা’র সঙ্গে বৈবাহিক সম্পর্ক ছিন্ন করতে রাজী হন। আদালতের নির্দেশ না মেনেই বিবাহ ভেঙে দেন রুক্মা, ভারত সরকারের কাছে এ ব্যাপারে তাঁর সাক্ষ্যপ্রমাণের বয়ানটি প্রকাশিত হয় ‘ডেইলি টেলিগ্রাফ’ পত্রিকায় ১৫ জুলাই ১৮৮৭ তারিখে।\nতবে এই মামলার পরে ভিকাজীর সঙ্গে বিচ্ছেদ ঘটিয়ে রুক্মা বাঈ ১৮৮৮-তে ইংল্যাণ্ডের ‘লণ্ডন স্কুল অফ মেডিসিন’ (London School of Medicine)-এ ডাক্তারি পড়া সম্পূর্ণ করেন বম্বের কামা হাসপাতালের সক্রিয় কর্মী ডা. এডিথ পিচে (Dr. Edith Pechey)-র আন্তরিক সহায়তায়। রুক্মা বাঈয়ের প্রকৃত কর্মজীবন শুরু হয় ১৮৯৪ সালে সুরাটের ‘চিফ মেডিক্যাল অফিসার’ হিসেবে নিযুক্ত হয়ে ভারতে ফিরে। তিনি সুরাট, রাজকোট, বম্বেতে ৩৫ বছর ধরে চিকিৎসকের কাজ করে গেছেন। যদিও তাঁর আগে আনন্দী গোপাল যোশী ছিলেন প্রথম মহিলা ডাক্তার কিন্তু তিনি রুক্মা বাঈয়ের মত সরাসরি কখনো ডাক্তারি অনুশীলন করেননি। ১৯২৯ সালে অবসর নেওয়ার পরে তিনি মহিলাদের পর্দাপ্রথার বিরুদ্ধে, এই কুপ্রথার অবলুপ্তি চেয়ে বই রচনা করতে থাকেন ও সচেতনতা প্রসার করতে থাকেন।\n২০০৮ সালে রুক্মা বাঈ এবং ভিকাজীর মামলাটির বিষয় নিয়ে ‘এনস্লেভ্‌ড ডটারস : কলোনিয়ালিজ্‌ম, ল’ অ্যান্ড ওমেন’স রাইটস’ (Enslaved Daughters : Colonialism, Law and Womens’ Rights) নামে বই লেখেন সুধীর চন্দ্র। ২০১৬-তে অনন্ত মহাদেভ্‌ন পরিচালিত ‘রুক্মাবাঈ ভীমরাও রাউত’ নামে একটি মারাঠি ছবি মুক্তি পায় রুক্মা বাঈয়ের জীবন অবলম্বনে। তন্নিষ্ঠা চ্যাটার্জি এই ছবিতে মুখ্য ভূমিকায় অভিনয় করেছিলেন। ২০১৭ সালের ২২ নভেম্বর তাঁর ১৫৩তম জন্মদিনে তাঁকে সম্মান জানিয়েছে গুগ্‌ল ডুড্‌ল।\n১৯৫৫ সালের ২৫ সেপ্টেম্বর রুক্মা বাঈয়ের মৃত্যু হয়।\nTags:কে, চিকিৎসক, নভেম্বর-জন্মদিন, ভারতীয়, মহীয়সী মহিলা, সমাজ সংস্কারক, সেপ্টেম্বর-মৃত্যুদিন


জোর করে চুমু, সাজা একমাস! | বিশ্ব | DW | 15.03.2011\nজোর করে চুমু, সাজা একমাস!\nকর্নেল তাহেরের গোপন বিচার সম্পর্কে ঢাকার আদালতে বক্তব্য প্রদান করলেন মার্কিন সাংবাদিক লরেন্স লিফশুলজ৷ রয়েছে বাংলাদেশি পতাকাবাহী জাহাজ, জাহান মণির মুক্তির খবর৷ এসবই গণমাধ্যমের মূল শিরোনামে জায়গা পেয়েছে৷\nকর্নেল তাহেরের বিচার\nদৈনিক ইত্তেফাক এর শিরোনাম, ‘কর্নেল তাহেরকে বিচারের নামে হত্যা করা হয়েছে'৷ ১৯৭৬ সালে গোপন সামরিক আদালতে কর্নেল তাহের-এর বিচারের সময় পেশাগত কারণেই ঢাকায় ছিলেন মার্কিন সাংবাদিক লরেন্স লিফশুলজ৷ সোমবার ঢাকার আদালতে হাজির হয়ে লিফশুলজ জানান, ‘‘তথাকথিত বিচারের নামে মুক্তিযুদ্ধের অন্যতম সেক্টর কমান্ডার কর্নেল (অব.) আবু তাহের বীর উত্তমকে পূর্ব-পরিকল্পিতভাবে হত্যা করা হয়েছে''৷ তিনি বলেন, ‘‘জিয়া মনে করতেন কর্নেল তাহের তার পথে বড় বাধা৷ এ কারণে তাকে তথাকথিত বিচারের নামে ফাঁসিতে ঝুলানো হয়''৷ একই বিষয়ে দৈনিক প্রথম আলো'র শিরোনাম, ‘একজন জড়িত থাকলে তিনি জিয়া'৷ কর্নেল তাহেরের গোপন বিচার সম্পর্কে আদালতে লরেন্স লিফশুলজ বলেন, ‘‘গোপন আদালতের বিচারে লে. কর্নেল এম এ তাহেরের মৃত্যুদণ্ড একটি হত্যাকাণ্ড''৷\nজাহাণ মণি মুক্ত\n‘জাহান মণি মুক্ত', শিরোনাম করেছে দৈনিক সমকাল৷ সোমালি জলদস্যুদের হাতে নিরানব্বই দিন জিম্মি থাকার পর সোমবার মুক্তি পেয়েছে এমভি জাহান মণি এবং জাহাজটিতে থাকা বাংলাদেশি নাবিকরা৷ এজন্য মুক্তিপণ দেওয়া হয়েছে আটাশ কোটি টাকা, এমনটাই দাবি দৈনিক সমকালের৷ তবে, জাহাজটির মালিকপক্ষের দাবি, সরকারের কূটনৈতিক উদ্যোগে ছাড়া পেয়েছে জাহান মণি৷ একই বিষয়ে দৈনিক কালের কণ্ঠ লিখেছে, ‘জাহান মণি মুক্ত, সোমালিয়া থেকে যাত্রা করেছে ওমানের পথে'৷ মুক্তির পর সোমালিয়ার উপকূল থেকে ওমানের সালালা বন্দরের দিকে যাত্রা করেছে জাহাজটি৷ এর নাবিকরা কয়েক দিনের মধ্যেই বাংলাদেশে ফিরে আসবেন বলে আশা করা হচ্ছে৷\n‘জোর করে চুমু, কিশোরের ১ মাসের সাজা'৷ গোপালগঞ্জে এক এসএসসি পরীক্ষার্থী কিশোরীকে জোর করে চুমু দেয় ১৫ বছর বয়সি অসিত বৈরাগি৷ এরপর স্থানীয় জনতা অসিতকে আটক করে পুলিশে খবর দেয়৷ শাস্তি হিসেবে ভ্রাম্যমাণ আদালত তাকে এক মাসের কারাদণ্ড দিয়েছে৷ বিডিনিউজ টোয়েন্টিফোর ডটকম প্রকাশ করেছে এই খবর৷


তৃতীয় বিয়ে নিয়ে ন্যান্সির আবেগঘন দীর্ঘ স্ট্যাটাস! - voicetv_nuxt\nPrinted on Sat Jul 02 2022 4:46:19 PM\nতৃতীয় বিয়ে নিয়ে ন্যান্সির আবেগঘন দীর্ঘ স্ট্যাটাস!\nগীতিকার মহসীন মেহেদীকে গেলো বছর বিয়ে করেছেন জনপ্রিয় সঙ্গীতশিল্পী নাজমুন মুনিরা ন্যান্সি। এটি তাঁর তৃতীয় বিয়ে। মহসীনেরও এর আগে বিয়ে রয়েছে। অনেক স্বপ্ন আর আশা নিয়ে বিয়ে করলেও এখন ন্যান্সি মহসীন দম্পত্তির মধ্যে দীর্ঘশ্বাস। এর মধ্যে অনাগত সন্তান।\nএ অবস্থায় তারা ভালো নেই বলে জানালেন ন্যান্সি। হুট করে এ বিয়ে না করাই তার জন্য ভালো ছিলো বলেও আক্ষেপ ঝরছে ন্যান্সির কণ্ঠে।\n১৭ মার্চ বৃহস্পতিবার নিজের ভেরিফায়েড ফেসবুক পেজে দীর্ঘ স্ট্যাটাসে কথাগুলো লিখেছেন ন্যান্সি। সেখানে সংসার জীবনের বিভিন্ন বিষয় তুলে ধরেছেন তিনি।\nন্যান্সি জানিয়েছেন, তিনি অন্তঃসত্তা। কিন্তু তার দুই ভাই, ভাবী এবং রোদেলা বাদে দুই পরিবারের সদস্যদের নতুন অতিথির আগমনের সংবাদে নেই কোনো উচ্ছ্বাস, উলটো রয়েছে বিদ্রূপ মেশানো হতাশা। সেই সাথে নতুন অতিথির আগমনের সংবাদে অর্থ বা সম্পদ বণ্টনে কে কী পাবে আর কী হারাবে সে সব নিয়ে রয়েছে চুলচেরা হিসেব!\nতিনি বলেন, 'আমি নিজেও যেন ভাবতে বসলাম, আচমকাই গোলক ধাঁধায় পড়ে গেলাম। মনে হলো স্বস্তি খুঁজতে গিয়ে অশান্তিকে দাওয়াত দিয়ে নিয়ে এলাম। বিয়েটা না করলেই বরং প্রাণে না হলেও জানে বেঁচে থাকতাম।'\nন্যান্সি বলেন, 'আমার আর মেহেদীর সংসার জীবনের বয়স সাত মাস। এদিকে আমি অন্তঃসত্তা। আমাদের দু'জনের জন্যই নতুন করে অল্প দিনের পরিচয়ে একজন আরেকজনের জীবন সঙ্গী হবার সিদ্ধান্তটুকু নেওয়া কঠিন ছিল। এরই মধ্যে একটি নতুন প্রাণের জন্ম দেয়া যেন আনন্দের চাইতেও দ্বিগুণ ভীতি।'\nন্যান্সি লিখেছেন, 'দুজনই ভালোবেসে যার হাত ধরেছিলাম সেটা যেকোনো কারণেই হোক, শেষ পর্যন্ত টেকাতে পারিনি। জীবন চলায় ব্যর্থতার তকমা কপালে জুটেছে। এখন দু'জন দু'জনের কাছে ভালোবাসার পাত্র-পাত্রী হবার চাইতেও আস্থার হয়ে ওঠাটাই যেন বড় পরীক্ষা! আর প্রতিদিনকার জীবন-যাপন করবার প্রক্রিয়া দু'জনের এতটাই ভিন্ন যে, সেটা রপ্ত করাটাও বেশ সময় সাপেক্ষ ব্যাপার। খাওয়া, ঘুমানো, আবেগ-অনুভূতি প্রকাশ করবার ভঙ্গি, নিত্য দিনের কথা বলা, মত প্রকাশ, গান শোনা, সিনেমা দেখা, ঘুরতে যাওয়া, কাছে আসা-এর সবই যেন নতুন করে শেখবার বিষয়। মনে হলো অল্প দিনেই বেশ হাঁপিয়ে উঠেছি।'\nন্যান্সি লিখেন, 'পূর্বের সংসারে সন্তান যেহেতু আছে, কাজেই তাদের সঙ্গে যোগাযোগও আছে। সন্তানদের কারণে উভয়ের জীবনেই প্রাক্তনদের উপস্থিতি আছে। সেটা উভয়ের সবসময় মন থেকে সহজভাবে মেনে নেয়াটা কঠিন। এ যেন শেষ হয়েও হলো না শেষ। তার ওপর হঠাৎ খেয়াল করলাম আমাদের চাইতেও আমাদের সন্তানদের ভবিষ্যৎ নিয়ে নাটকীয় উদ্বেগ অন্য অনেকের যেন উথলে উঠছে।'\nতিনি লিখেন, 'মেহেদীর দুই সন্তান তাদের মায়ের বর্তমান স্বামী অর্থাৎ সৎ বাবাকে ঠিকই বহু আগে হাসি-মুখে মেনে নিয়েছে কিন্তু সৎ মা হিসেবে আমায় সহ্যই করতে পারে না। অন্যদিকে, আমার ছোট মেয়ে নায়লা মেহেদীকে কোনোভাবেই সম্পর্ক অনুযায়ী সৎ বাবার আসনটুকু দিতে নারাজ। কিন্তু স্বচ্ছন্দে তার বাবার জন্য পাত্রী দেখছে এবং তাদের সঙ্গে হাসি-মুখে কথাও বলছে।'\nন্যান্সি লিখেছেন, 'ব্যতিক্রম আমার বড় মেয়ে রোদেলা। দিনশেষে সে, সবাই যার যার মতো করে সুখে আছে এটাই দেখতে চায়। এ কারণে বেচারিকে সোশ্যাল মিডিয়ায় যথেষ্ট নোংরা মন্তব্যেরও মুখোমুখি হতে হয়। আমার রোদেলা! সন্তানের চাইতেও বেশি যে আমার জীবনে মা এর রূপে এসেছে। আজ আমার সবচেয়ে কাছের বন্ধু বলতে রোদেলাই আছে এবং থাকবে জানি।'\nন্যান্সি লিখেন, 'এই সাত মাসের পথ চলায় এত বেশি হোঁচট খেয়েছি, সম্পর্কের বিষাক্ত দিক দেখেছি, সন্তানের অবহেলা পেয়েছি, অসম্মানিত হয়েছি, কাছের মানুষগুলোর কাছ থেকে যোগাযোগ হারিয়েছি, সৎ ছেলে-মেয়ের কাছ থেকে নিজের সম্পর্কে বারংবার কটূ কথা শুনেছি, শ্বশুর বাড়ির তিরস্কার দেখেছি, নিজের অনাগত সন্তানের ভবিষ্যৎ নিয়ে দুশ্চিন্তা করেছি, পিতা-মাতাহীন নিজেকে অসহায় ভেবেছি, দুমুখো মানুষ দেখেছি, থমকে দাঁড়িয়েছি, অবাক হয়েছি, ঘেন্না করেছি, তীব্র ভয় পেয়েছি, কেঁদেছি, টালমাটাল হয়েছি, অভিযোগে দিশেহারা হয়েছি, এত বছরের সংসার জীবনের মাঝপথে এসে নিজেকে একা আবিষ্কার করেছি, চিৎকার করেছি, গালি দিয়েছি।'\n'সুন্দর চেহারার আড়ালে কদর্য রূপ দেখেছি, শিক্ষিত মানুষের বিকৃত রুচি দেখেছি, আধুনিকতার নামে বেলেল্লাপনা দেখেছি, নির্মম সত্যের মুখোমুখি হয়েছি, মিথ্যার আশ্রয় নিয়েছি, অভিমানে বোবা হয়ে গেছি, বিশ্বাস হারিয়েছি, সোশ্যাল মিডিয়ায় আক্রমণের শিকার হয়েছি, সব ছেড়ে পালিয়ে যেতে চেয়েছি, নিজের মৃত্যু কামনা করেছি, মানসিক অবসাদে ভুগে ডাক্তারের শরণাপন্ন হয়েছি-পূর্বে অনেক চড়াই-উৎরাই পার হলেও এত কিছু একবারে, একসাথে আগে কখনো ঝড়ের গতিতে জীবনে আসেনি।'\nএই গায়িকা লিখেছেন, 'আমাদের বিয়ে শুরু থেকেই রসালো আলোচনা, সমালোচনা, গবেষণা, নিন্দা, স্বল্প সংখ্যক শুভেচ্ছা, কাল্পনিক গল্পতে ভরপুর ছিল এবং এখনো আছে; আশা করছি ভবিষ্যতেও বহাল থাকবে। মেহেদী আর আমার একসাথে ছবি দেখলে মেহেদীর সন্তানেরা তাদের বাবার ওপর নাখোশ হয়। মেহেদী কষ্ট পায়, সেই কষ্টের রেশ আমার সংসার ছুঁয়ে যায়। নায়লাকে চাইলেও আগের মতো নিজের কাছে এনে রাখতে পারি না, সত্যি বললে দীর্ঘ দশ মাস হলো সামনাসামনি দেখিনি। আমারও মন ভার হয়, ফলাফল সংসারে শীতল আবহাওয়া। নিজেদের অজান্তেই প্রতিনিয়ত আমরা স্বামী-স্ত্রী একজন অন্যজনের কাছে অপরাধী!'\nসোশ্যাল মিডিয়া সম্পর্কে তিনি লিখেছেন, 'সোশ্যাল মিডিয়ায় নিজের স্বামীর সঙ্গে ছবি পোস্ট করলে উপহার হিসেবে একগাদা গালি; আতঙ্ক নিয়ে পোস্ট মুছে দিলে পুনরায় সংসার ভাঙার খেতাব! মাঝে মাঝে মনে হয়, বিশ্বজোড়া দজ্জাল শ্বশুর বাড়ি নিয়ে বসে আছি যাদের কাজ হলো আমার খুঁত ধরা।'\nন্যান্সি লিখেছেন, 'এত কিছুর পরও মেহেদী আর আমি সংসার চালিয়ে যেতে চাই, একসাথে বৈরী পথ চলতে চাই, অনাগত সন্তানের মুখ দেখতে চাই, একে অপরকে জীবনে প্রথম প্রেমিক-প্রেমিকা যুগলের মতো ভালোবাসি বলতে চাই, হাতের ওপর হাত রেখে ঘুরে বেড়াতে চাই, দিন শেষে সাত মাসের চেনা ঘরে ফিরতে চাই। সংসারের পরিচিত গন্ধে শ্বাস নিতে চাই, নিজেদের আনন্দের মুহূর্তগুলো সবার সাথে ভাগাভাগি করতে চাই, রাত জেগে অহেতুক ঝগড়া শেষে জড়াজড়ি করে ঘুমোতে চাই। কী অদ্ভূত আমাদের চাওয়া পাওয়া!'\nউল্লেখ্য, ২০০৬ সালে ব্যবসায়ী আবু সাঈদ সৌরভকে ভালোবেসে বিয়ে করেন ন্যান্সি। কিন্তু ২০১২ সালের ২৪ মে সেই সংসার জীবনে ইতি টানেন তিনি। সেই সংসারে জন্ম নেয় মেয়ে রোদেলা। পরে ২০১৩ সালের ৪ মার্চ নাজিমুজ্জামান জায়েদকে বিয়ে করেন গায়িকা। কিন্তু ২০২১ সালের এপ্রিলে গায়িকা জানান, জায়েদের সঙ্গে একসঙ্গে থাকছেন না তিনি। একই বছরে গীতিকার মহসীন মেহেদীকে বিয়ে করেন ন্যান্সি।


জুনোক্যামের সফরনামা: বৃহত্তম বৃহস্পতির কক্ষপথে এক নির্ভীক ক্যামেরার যাত্রাকাহন\n২০০৩ সালে জ্যোতির্বিদ্যার জগতে এক যুগান্তকারী ঘটনা ঘটে গেলো। মনিটরে সদ্য ভেসে ওঠা অস্পষ্ট কিছু ছবির উপর চোখ বোলাতে থাকা কয়েকজন গবেষক যেন শত বছরের অধরা সোনার হরিণের সন্ধান পেলেন তার মাঝে। "অবিশ্বাস্য!", একজন বিড়বিড় করে বলতে লাগলেন। তার কথায় বাকিরা ধীরে ধীরে মাথা নাড়তে থাকে। পুরো ব্যাপারটি আসলেই অবিশ্বাস্য।\nWMAP-নামক এক স্যাটেলাইট কর্তৃক প্রেরিত সেই ছবিগুলো মুহূর্তের মধ্যে চারদিকে ছড়িয়ে পড়লো। জ্যোতির্বিদগণ এই ছবির মাঝে যেন সকল অজানা প্রশ্নের উত্তর খুঁজে পেলেন। ধীরে ধীরে সেটা জ্যোতির্বিদদের আস্তানা ছাড়িয়ে পুরো পৃথিবীতে ছড়িয়ে পড়লো। কিন্তু মজার ব্যাপার হচ্ছে, অনেকে সেই ছবি দেখে তেমন কিছুই বুঝতে পারলো না। কিন্তু তারপরেও সেই ছবি দেখে পুরো পৃথিবী যারপরনাই অভিভূত হলো।\nWMAP স্যাটেলাইট; Source: NASA Scientific Visualization Studio\nসেই অস্পষ্ট ছবির মাঝে গবেষকগণ কী এমন খুঁজে পেলেন, সে ধাঁধায় আটকে গেলো অনেকেই। আমার এবং আপনার সাধারণ চোখে সেই ছবিগুলো সাদা-কালো, দুর্বোধ্য হলেও তাদের চোখে সেগুলো ছিল অমূল্য রত্ন। সেই ছবিগুলো ২০০৩ সালের কোনো ছবি নয়। বরং আজ থেকে প্রায় ৩,৮০,০০০ বছর পূর্বের মহাজগতের হাস্যোজ্জ্বল আলোকচিত্র, যার মাঝে লুকিয়ে আছে মহাবিশ্বের একদম প্রাথমিক পর্যায়ের অবশিষ্ট বিপুল পরিমাণ শক্তি। এই শক্তির সাহায্যে সৃষ্টি হয়েছিলো আমাদের মহাবিশ্বের গ্যালাক্সিগুলো। তাই এই সাদাকালো ছবিটি প্রাচীন মহাবিশ্বের সর্বপ্রথম মানচিত্র হিসেবে আবির্ভূত হয়েছে। আর এই ছবি তুলতে সক্ষম হয়েছে ২০০১ সালে উৎক্ষেপণকৃত স্যাটেলাইট WMAP।\nসাংবাদিকরা ঝাঁপিয়ে পড়লেন বিজ্ঞানীদের উপর। একের পর এক প্রশ্ন আসতে থাকলো চারদিক থেকে। ইন্সটিউট ফর অ্যাডভান্সড স্টাডি অ্যাট প্রিন্সটনের বিজ্ঞানী জন বাহকাল সকল প্রশ্নের উত্তরে সংক্ষেপে জানান, "অনুমান এবং কল্পনার জ্যোতির্বিদ্যা থেকে নির্ভুল বিজ্ঞানের জগতে প্রবেশের মাধ্যম হিসেবে এই ছবিগুলো গুরুত্বপূর্ণ ভূমিকা পালন করবে।" বিখ্যাত টাইম ম্যাগাজিনে বেশ আয়োজন করে ছাপানো হলো এই তথ্য। আমাদের মহাবিশ্বের বয়স কত? মহাবিশ্বের চূড়ান্ত পরিণতি কী? ইত্যাদি প্রশ্নের উত্তর মিলবে এই ছবিগুলোর মাধ্যমে।1\nবৃহস্পতি গ্রহের স্যাটেলাইট ফুটেজ; Source: Science Alert\nতারপর অনেকটা সময় কেটে গেছে। সময়ের সাথে তাল মিলিয়ে উন্নত হতে থাকে বিভিন্ন স্যাটেলাইটের ছবি তোলার ক্ষমতা। মহাবিশ্বের বিভিন্ন প্রান্তে শত শত ক্যামেরার সাহায্যে এখনও অসাধারণ সব ছবি পাঠানো হচ্ছে পৃথিবীতে। সম্প্রতি সৌরজগতের বৃহত্তম গ্রহ বৃহস্পতির বেশ কিছু ছবি গবেষকগণের নজর কেড়েছে। বিভিন্ন বিজ্ঞান জার্নালে প্রকাশিত এই ছবিগুলো সাধারণ মানুষদের নিকটও বেশ সমাদৃত হয়েছে। অসম্ভব সুন্দর এই ছবিগুলো দেখে যে কেউ আকৃষ্ট হয়ে পড়বে মহাবিশ্বের সৌন্দর্যের প্রতি।\nকিন্তু একবারও কি কারো মনে প্রশ্ন জেগেছে, ঠিক কোন ক্যামেরার মাধ্যমে বিজ্ঞানীরা আমাদের মহাশূন্যের ছবি তুলে থাকেন? নিশ্চয়ই জেগেছে। আমাদের সবার হাতের মুঠোয় এখন ক্যামেরা রয়েছে। মোবাইল ফোন, ট্যাবলেট থেকে শুরু করে ঘড়ির মাঝেও চলে এসেছে ছবি তোলার যন্ত্র ক্যামেরা। আমরা চাইলেই মুহূর্তের মধ্যে যেকোনো বস্তু কিংবা মানুষের সুন্দর এবং স্পষ্ট ছবি তুলে ফেলতে পারি সেগুলোর মাধ্যমে। তেমনি মহাবিশ্বের ছবিগুলোও ক্যামেরার মাধ্যমে তোলা হলেও তার প্রক্রিয়াকরণ পদ্ধতি কিন্তু অনেক জটিল।\nবেশ কিছু জটিল পদক্ষেপের পর স্যাটেলাইটের ছবিগুলো রঙিন এবং স্পষ্ট হয়ে ফুটে ওঠে আমাদের কাছে। সাধারণ একটি জুতার বাক্সের সমান আকারের ক্যামেরা জুড়ে দেয়া হয়েছে নাসার জুনো-নামক একটি মহাকাশযানে। মহাশূন্যের হাজারো প্রতিকূলতায় টিকে থাকতে সক্ষম এই ক্যামেরার তেলেসমাতিতে এগিয়ে যাচ্ছে আমাদের জ্যোতির্বিজ্ঞান। আমরাও এগিয়ে যাচ্ছি মহাকাশের রহস্য উদ্ঘাটনের সেই অবিস্মরণীয় প্রাপ্তির দিকে।\nবৃহস্পতি গ্রহের নিকটে জুনো মহাকাশযান; Source: The Planetary Society\nজুনো মহাকাশযান ইতিমধ্যে বৃহস্পতি গ্রহের ভয়ংকর মেঘপুঞ্জের খুব নিকট দূরত্ব দিয়ে (৩,১০০ মাইল) ভ্রমণ করে ইতিহাস গড়ে ফেলেছে। নাসা প্রায় ১ বিলিয়ন ডলার বিনিয়োগ করে তৈরি করেছে এই মহাকাশযানটি। এর প্রধান কাজ হচ্ছে, বৃহস্পতির সেই দুর্ভেদ্য মেঘের স্তর ভেদ করে গ্রহের পাথুরে ভূপৃষ্ঠের ছবি তুলে পৃথিবীতে প্রেরণ করা। প্রতি ঘণ্টায় প্রায় ১ লক্ষ ৩০ হাজার মাইল বেগে ছুটে চলা এই মহাকাশযানের সাথে জুড়ে দেয়া জুনোক্যামের সাহায্যে প্রতি ৫৩ দিনে অন্তত একবার এটি সফলভাবে নাসার নিকট ছবি প্রেরণ করে যাচ্ছে।\nঅন্যান্য ক্যামেরার তুলনায় জুনোক্যাম যেন একধাপ এগিয়ে। এর পেছনে অনেকগুলো কারণ আছে। ২০১৬ সালে ক্যালিফোর্নিয়ায় AAS DPS-এর এক সম্মেলনে জুনোক্যাম দলের প্রধান ক্যাণ্ডি হ্যান্সেনের মতে,\n"জুনোক্যাম আমাদের জটিল মহাকাশ অভিযানের সাবলীল অগ্রদূত হিসেবে সাধারণ মানুষের কাছে পৌঁছে যাবে। এর মাধ্যমে নাসার বাইরের বিজ্ঞানী কিংবা অন্যান্য যেকোনো উৎসুক নাগরিক নিজের ইচ্ছেমতো মহাকাশের বিভিন্ন তথ্য আহরণ করতে পারবে।"\nবিখ্যাত জুনোক্যাম ক্যামেরা; Source: Wikimedia Commons\nতবে জুনোক্যাম প্রকল্পের দায়িত্বে থাকা পুরো দলের উপর বেশ বড় একটি চ্যালেঞ্জ ছুঁড়ে দেয়া হয়েছিল। একটি মহাকাশযান যখন নিজেই ঘুরতে থাকতে, তখন সূক্ষ্মভাবে যেকোনো গ্রহের ছবি তোলা সহজ কাজ নয়। এই সমস্যা সমাধানে এগিয়ে আসে ম্যালিনা স্পেস সায়েন্স সিস্টেমস (এমএসএসএস) নামক একটি সংস্থা। জুনোক্যামের মাঝে 'পুশ-ফ্রেম' প্রযুক্তির সাহায্যে এই সমস্যা সমাধান করা হয়। আমরা সাধারণ ক্যামেরা দিয়ে যেমন পুরো মুখমণ্ডলের ছবি তুলে থাকি, ঠিক সেভাবে এই ক্যামেরা কাজ করে না। প্রায় শত শত অংশে ভাগ করে কোনো নির্দিষ্ট অংশের ছবি তোলা হয়ে থাকে। প্রাথমিকভাবে ছবি তোলা হয়ে গেলে সঠিক ক্রমানুসারে তা একসাথে জুড়ে দেয়া হয়। মূলত এই ব্যবস্থাপনাকেই 'পুশ-ফ্রেম' হিসেবে আখ্যায়িত করা হয়।\nক্যামেরায় তোলা প্রাথমিক ছবি; Source: Science Alert\nএই ক্যামেরায় চারটি ফিল্টার ব্যবহার করা হয়েছে- লাল, সবুজ, নীল এবং নিকট অবলোহিত। প্রথম আবর্তনের সময় লাল, সবুজ এবং নীল ফিল্টার ব্যবহৃত হয় এবং দ্বিতীয় আবর্তনের সময় নিকট অবলোহিত ফিল্টারের সাহায্যে ছবি তোলা হয়। অবলোহিত ফিল্টারের সাহায্যে মানুষের স্বাভাবিক দৃষ্টিসীমার বাইরের তরঙ্গের আলো ধারণ করা হয়। কিন্তু পাঠকরা জেনে অবাক হবেন, জুনোক্যাম এই প্রযুক্তির সাহায্যে প্রতি দুই মাসে মাত্র ১২-২০টি ছবি তুলে থাকে! সংখ্যায় কম মনে হলেও, প্রায় ৬০০ মিলিয়ন কিলোমিটার দীর্ঘ পথ পাড়ি দিয়ে ছবিগুলো পৃথিবীর বিজ্ঞানীদের নিকট প্রেরণ করা খুব সহজ কাজ নয়। এই লম্বা দূরত্বে কোনো ধরনের দুর্ঘটনা না ঘটিয়ে প্রতি ঘণ্টায় বেশ স্বল্প পরিমাণ তথ্য আদান প্রদান করা সম্ভব হয়। জুনোক্যামে তোলা ছবির ক্ষুদ্রাংশ গ্রহণ করা, তা জুড়ে দেয়া এবং সাধারণ মানুষের উপযোগী করে গড়ে তুলতে প্রায় দুই থেকে তিন দিনের মতো সময় লেগে যায়।\nবৃহস্পতি গ্রহের শক্তিশালী চৌম্বক ক্ষেত্র; Source: The Verge\nকিন্তু একটি কথা ভুলে গেলে চলবে না। বৃহস্পতি গ্রহের ছবি তুলে তা প্রেরণ করার জন্য জুনোক্যামকে লড়াই করতে হবে গ্রহের প্রতিকূল এবং ভয়ংকর পরিবেশের সাথে। তার উপরে যাত্রাপথ একদম মসৃণ নয়। এই দীর্ঘ সময় ধরে টিকে থাকা এবং স্বাভাবিকভাবে কাজ করার জন্য সক্ষম এই ক্যামেরায় রয়েছে কিছু অনন্য বৈশিষ্ট্য।\nজুনো মহাকাশযানের সূক্ষ্ম যন্ত্রপাতিগুলো বিশেষ অবকাঠামোর মাঝে সুরক্ষিত রয়েছে। কিন্তু এখানে বাধা হয়ে দাঁড়াতে পারে বৃহস্পতি গ্রহের শক্তিশালী চৌম্বক ক্ষেত্র (ম্যাগনেটোস্ফিয়ার)। নাসার বিজ্ঞানীরা জানতেন, এই ক্ষেত্রের প্রভাবে পুরো মহাকাশযানের গতিবেগ ধীর হয়ে যেতে পারে। কিন্তু আশ্চর্যজনকভাবে জুনোক্যাম সকলের প্রত্যাশা ছাড়িয়ে গেছে। প্রায় ১২টি আবর্তনের পরেও এটি চৌম্বকক্ষেত্র দ্বারা প্রভাবিত হয়নি। অক্ষত জুনোক্যাম নিয়মিত ছবি প্রেরণ করতে থাকে পৃথিবীতে। ক্যাণ্ডি হ্যান্সেন জানান,\n"জুনোক্যামের সাহায্যে তোলা প্রতিটি ছবিই আমাদের নিকট গুরুত্বপূর্ণ। এর সাহায্যে আমরা সেই গ্রহের মেরুকে পরিবেষ্টিত করা ঘূর্ণিঝড়ের আসল রহস্য উদ্ঘাটনের চেষ্টা করছি। কিন্তু জুনোক্যামের প্রধান লক্ষ্যমাত্রা থেকে আমরা বিচ্যুত হবো না। আমরা এসব ছবি সকলের জন্য উন্মুক্ত রাখবো।"\nবৃহস্পতি গ্রহের ঘূর্ণিঝড়গুলো আয়তনে পৃথিবীর চেয়েও বড়; Source: NASA/JPL-Caltech/SwRI/MSSS/Gerald Eichstädt/Seán Doran\nসকল প্রতিকূল পরিস্থিতির সাথে লড়াই করে যখন ছবিগুলো পৃথিবীতে এসে পৌঁছায়, তখন শুরু হয়ে যায় ছবি সম্পাদন করার পালা। কিন্তু এই কাজটুকু নাসার বিজ্ঞানীরা বহিরাগত ফোরামের উপর ছেড়ে দিয়েছেন। বিভিন্ন ফোরাম সম্মিলিতভাবে কাজ করলেও সবচেয়ে সক্রিয় ফোরাম হিসেবে খ্যাতি অর্জন করেছে UMSF (Unmanned Spaceflight.com)। তবে দক্ষ কারিগরদের দ্বারা সম্পাদিত ছবিগুলো পরবর্তীতে দক্ষতা অনুযায়ী বিভিন্ন স্বেচ্ছাসেবক দলের নিকট বণ্টন করে দেয়া হয়। দেখতে দেখতে দুর্বোধ্য ছবির খণ্ডগুলো স্পষ্ট এবং রঙিন হয়ে ওঠে। আর আমাদের চোখের সামনে ধরা দেয় জুনোক্যামের অসম্ভব সুন্দর ছবিগুলো। কিন্তু পুরো সম্পাদনার কাজ করতে প্রায় ১২ ঘণ্টার মতো লেগে যায়।\nজুনোক্যাম কর্তৃক প্রেরিত এক সিরিজ ছবির সম্পাদিত রূপ; Source: NASA/JPL-Caltech/SwRI/MSSS/Kevin Gill\nআইরিশ বিজ্ঞানী শন ডোরান তার অভিজ্ঞতা থেকে জানান,\n"আমরা এমন একটি গ্রহ নিয়ে কাজ করছি যার আবহাওয়া থেকে শুরু করে পরিবেশ, ভূপৃষ্ঠ সবকিছুই আমাদের নিকট অপরিচিত। তাই ছবি সম্পাদনা করা খুব সহজ হয় না। আমি নিজের অভিজ্ঞতা থেকে কাজ করি। প্রথমে ছবির রঙের মিশ্রণ সম্পাদনা করি, তারপর আলোর ঘনত্ব নিয়ে কাজ করতে হয়। সবকিছু ঠিক থাকলে বিভিন্ন স্তরে লেন্সের প্রভাবকে যতটা সম্ভব প্রাকৃতিক এবং স্বাভাবিক হিসেবে ফুটিয়ে তোলা হয়।"\nজুনোক্যাম আমাদের স্বপ্ন দেখায় বৃহস্পতি জয়ের; Source: Phys.org\nনাসার পূর্ব পরিকল্পনা অনুযায়ী, আগামী মাসে জুনোক্যাম প্রকল্পের ইতি টানার কথা ছিল। কিন্তু ক্যামেরা সক্ষমতা বৃদ্ধি এবং বিভিন্ন কারিগরি কারণে এর সময়সীমা আরো তিন বছর বৃদ্ধি করা সম্ভব হয়েছে। জ্ঞান-বিজ্ঞানের প্রসারের সাথে সাথে মানুষের আগ্রহ পৃথিবী ছাড়িয়ে মহাকাশের অসীম শূন্যতায় গিয়ে পৌঁছেছে অনেক আগেই। কিন্তু উপযুক্ত সরঞ্জামের অভাবে মানুষের যাত্রা বেশিদূর পর্যন্ত বিস্তৃত হয়নি। কিন্তু আধুনিক প্রযুক্তির ব্যবহারের মাধ্যমে অদূর ভবিষ্যতে আমরা অন্যান্য গ্রহে পদার্পণের স্বপ্ন দেখি। আর এই স্বপ্ন বাস্তবায়নের পথে জুনোক্যাম একটি নতুন মাইলফলক।\n1. Parallel Worlds: A Journey Through Creation, Higher Dimensions, and the Future of the Cosmos by Michio Kaku. Published on 2004 by Doubleday. Page no- 14-15.


পর্যবেক্ষক নিয়ে রাজ্যের সঙ্গে সংঘাত, অপর্যাপ্ত বাহিনীতেও পঞ্চায়েতে বিপাকে কমিশন | State government creates cconfliction with election commission - Bengali Oneindia\n1 min ago পাকিস্তানে নির্মমতার শিকার ধর্মীয় সংখ্যালঘুরা, রাষ্ট্রপুঞ্জে ফাঁস সেদেশের মানবাধিকার কর্মীর\n24 min ago কাটমানি দিয়ে চাকরি পাননি, ফেরত পাননি টাকাও, আত্মহননের চেষ্টা ছাত্রীর\n45 min ago বাজার চাঙ্গা করতে রাষ্ট্রায়ত্ত ব্যাঙ্কগুলিকে ৭০ হাজার কোটি দিচ্ছে কেন্দ্র\nপর্যবেক্ষক নিয়ে রাজ্যের সঙ্গে সংঘাত, অপর্যাপ্ত বাহিনীতেও পঞ্চায়েতে বিপাকে কমিশন\n| Published: April92018, 19:18 [IST]\nআসন্ন পঞ্চায়েত নির্বাচনে পর্যবেক্ষক নিয়ে সংঘাতে জড়াল রাজ্য সরকার এবং নির্বাচন কমিশন। কমিশনের চাহিদা মেনে আসন্ন নির্বাচনে পর্যবেক্ষক দিল না রাজ্য। যেখানে ৩৪২ জন পর্যবেক্ষক চেয়ে আবেদন করেছিল নির্বাচন কমিশন, সেখানে রাজ্য দিল মাত্র ১৭১ পর্যবেক্ষক। পর্যবেক্ষকের এই দাবি না মেনে নেওয়া রাজ্যের প্রতি ক্ষুব্ধ নির্বাচন কমিশন।\n[আরও পড়ুন: ২০১৯-এ বিজেপির কপালে দুঃখ আছে! এবার আশঙ্কা প্রকাশ মোদী সরকারের মন্ত্রীরই]\nকমিশনের আবদনের পর রাজ্য প্রশাসন ১৭১ জন ডাব্লিউবিসিএস অফিসারকে পর্যবেক্ষক হিসেবে নিয়োগ করেছে। তবে অবাধ ও সুষ্ঠু নির্বাচন সম্পন্ন করার জন্য প্রতি জেলায় ১ জন আইএএস অফিসারকেও নিয়োগ করা হয়েছে। এই পরিস্থিতিতে নির্বাচন কমিশনারের কাছে বড় পরীক্ষা রাজ্যের পঞ্চায়েত ভোট।\nএদিকে ভোট পরিচালনার জন্য নির্বাচন কমিশন রাজ্যের কাছে ৫৬ হাজার সশস্ত্র বাহিনী চায়। এর পাশপাশি ৩ লক্ষ ভোটকর্মীর জন্যও আবেদন জানায় কমিশন। কিন্তু এখানেও সমস্যা রাজ্যের হাতে মাত্র ৪৬ হাজার বাহিনী রয়েছে। এখানে উল্লেখ্য, দার্জিলিং ও কালিম্পং বাদে রাজ্যের ২০টি জেলায় পঞ্চায়েত নির্বাচন অনুষ্ঠিত হচ্ছে। সমগ্র রাজ্যে এখন ভোটার সংখ্যা ৫ কোটি ৮ লক্ষ। মোট বুথ ৫৮৪৬৭টি।\nনির্বাচন কমিশন ঘোষণা করেছে, রাজ্যের প্রতি বুথে একজন করে সশস্ত্র পুলিশ পুলিশকর্মী থাকবেন। সেইমতোই পরিকল্পনা করে এগোতে চাইছে কমিষন। কিন্তু রাজ্যের বাহিনী সমস্যায় কমিশনের পরিকল্পনা বাধাপ্রাপ্ত হচ্ছে। মনোনয়ন পর্ব শেষে এখন নির্বাচন নির্বিঘ্নে সাঙ্গ করতে কী উপায় বের করে কমিশন, তা-ই দেখার।\n[আরও পড়ুন:২০১৯-এ যোগী-রাজ্যে মা-ছেলের আসন বাঁচবে তো! রাহুলকে পরামর্শ মোদীর দলের]\ntrinamool congress election commission panchayat election panchayat election 2018 west bengal তৃণমূল কংগ্রেস নির্বাচন কমিশন পঞ্চায়েত নির্বাচন ২০১৮ পঞ্চায়েত নির্বাচন পশ্চিমবঙ্গ\nState government creates confliction with election commission. State administration gives only 171 observers against 342\nStory first published: Monday, April 9, 2018, 19:18 [IST]


স্পোর্টস রিপোর্টার ॥ প্রথম ইনিংসে নিজেরা ৪০৮ রানে অলআউট হলেও ২৪৭-এ প্রতিপক্ষের শীর্ষ ছয় ব্যাটসম্যান্যানকে সাজঘরে পাঠিয়ে কিছুটা খোশ মেজাজে ছিলেন মহেন্দ্র সিং ধোনি। কিন্তু সেখান থেকে স্কোরটাকে পাঁচ শ’র ওপরে টেনে নিল অসিরা। এমনকি ৩৯৮ রানে অষ্টম উইকেট পড়া সত্ত্বেও গুটিয়ে যাওয়ার আগে স্বাগতিকদের সংগ্রহ ৫০৫, লিড ৯৭ রানের। মূলত বোলিং যার প্রধান কাজ আট নম্বরে নেমে সেই মিচেল জনসন করলেন ৮৮, এরপর মিচেল স্টার্ক ৫২! ব্রিসবেন টেস্টে অস্ট্রেলিয়ার লেজের ব্যাটিং অস্বস্তি বাড়াল সফরকারী ভারতীয়দের। পিছিয়ে থেকে দ্বিতীয় ইনিংস শুরুর পর দলীয় ৪১ রানে আগের ইনিংসের সেঞ্চুরিয়ান মুরলি বিজয়কে হারিয়ে সেই চাপ আরও বাড়ল ক্রিকেট মোড়লদের। তবে চার টেস্টের সিরিজে ১-০তে পিছিয়ে থাকা অতিথিদের স্বস্তি, ব্যক্তিগত ২৬ রানে শিখর ধাওয়ান ও ১৫ রানে ব্যাট করছেন চেতেশ্বর পুজারা। সব মিলিয়ে তৃতীয় দিন শেষে ১ উইকেটে ৭১ রান করা ভারত পিছিয়ে ২৬ রানে।\n৪ উইকেটে ২২১ রান নিয়ে কাল তৃতীয় দিনে ফের প্রথম ইনিংসের খেলা শুরু করে অস্ট্রেলিয়া। এদিন ৫৭.৪ ওভারে বাকি ৬ উইকেট হারিয়ে স্বাগতিকরা যোগ করে আরও ২৮৮- যার ১৪০-ই আট ও নয় নম্বরে নামা জনসন-স্টার্কের! ওভার প্রতি পাঁচের কাছাকাছি।\nতার আগে সকালের সেশনে অভিজ্ঞ ব্র্যাড হ্যাডিনের উইকেট হারিয়ে কিছুটা বিপর্যয়ে পড়ে স্টিভেন স্মিথের দল। তবে অসি লেজ-কেটে দেয়ার কাজটা কঠিন করে তোলে স্মিথ-জনসনের সপ্তম উইকেট জুটি। এ জুটিতে মাত্র ১৫৬ বলে আসে ১৪৮ রান। এরপরও স্বাগতিকদের লিড পেতে গুরুত্বপূর্ণ ভূমিকা পালন করে নাথান লিয়ন ও স্টার্কের নবম উইকেটে ৫৬ এবং স্টার্ক ও জশ হ্যাজলউডের শেষ জুটিতে তোলা ৫১ রান। দেখতে বাচ্চাদের মতো হলেও ব্যাট হাতে ফের বুড়োদের টেক্কা দিয়েছেন স্মিথ। সাবেক গ্রেট গ্রেগ চ্যাপেলের পর প্রথম কোন অস্ট্রেলিয়ান হিসেবে অধিনায়কত্বের অভিষেকে সেঞ্চুরির অনন্য নজির স্থাপন করেন তিনি।\nইশান্ত শর্মার শিকারে পরিণত হয়ে ফেরার আগে খেলেন ১৩৩ রানের দুরন্ত ইনিংস। ক্যারিয়ারের ষষ্ঠ সেঞ্চুরি পাওয়া স্মিথকে চলতি সিরিজে প্রথম আউট করার সুযোগ পায় ভারত! এ্যাডিলেডে প্রথম টেস্টের দুই ইনিংসে অপরাজিত ছিলেন ১৬২ ও ৫২ রানে। আর পরিস্থিতির দাবি মেনে জনসনের ব্যাটসম্যান হয়ে ওঠার গল্পটা নতুন নয়, ব্রিসবেনে সেটি আরও একবার দেখল ক্রিকেট বিশ্ব। দশম হাফ সেঞ্চরি পূরণের পর ৯৩ বলে মহাগুরুত্বাপূর্ণ ৮৮ রান করে ফেরেন তিনি।\n৬৯ বলে ৫২ রানের দুরন্ত এক ইনিংস উপহার দেন নয় নম্বরে নামা স্টার্কও। লেয়ন ২৩, অভিষিক্ত হ্যাজলউড অপরাজিত ৩২। ভারতের হয়ে ৩টি করে উইকেট নেন ইশান্ত শর্মা ও উমেশ যাদব।\nস্কোর ॥ ভারত প্রথম ইনিংস ৪০৮/১০ (১০৯.৪ ওভার; বিজয় ১৪৪, রাহানে ৮১, অশ্বিন ৩৫, ধোনি ৩৩, রোহিত ৩২, ধাওয়ান ২৪, কোহলি ১৯; হ্যাজলউড ৫/৬৮, লিয়ন ৩/১০৫, মিচেল মার্শ ১/১৪) ও দ্বিতীয় ইনিংস ৭১/১ (২৩ ওভার; বিজয় ২৭, ধাওয়ান ২৬*, পুজারা ১৫*; স্টার্ক ১/১০), অস্ট্রেলিয়া প্রথম ইনিংস ৫০৫/১০ (১০৯.৪ ওভার; স্মিথ ১৩৩, জনসন ৮৮, রজার্স ৫৫, স্টার্ক ৫২, হ্যাজলউড ৩২*; ইশান্ত ৩/১১৭, যাদব ৩/১০১, অশ্বিন ২/১২৮)\n** তৃতীয় দিন শেষে।


গর্ভাবস্থায় সামনে ঝোঁকা: এটি কি নিরাপদ, কখন এড়ানো উচিত এবং সুরক্ষার টিপস\nHome গর্ভাবস্থা প্রসব পূর্ববর্তী যত্ন গর্ভবতী অবস্থায় ঝোঁকা – এটি কি গ্রহণযোগ্য এবং সুরক্ষার জন্য সাবধানতা\nগর্ভাবস্থায় ঝোঁকা কি নিরাপদ?\nপ্রথম ত্রৈমাসিকে ঝোঁকা\nতৃতীয় ত্রৈমাসিকে ঝোঁকা এড়ানোর কারণগুলি\nগর্ভাবস্থায় কীভাবে ঝুঁকতে হবে?\nগর্ভাবস্থায় ভাল ভঙ্গিমা বজায় রাখার টিপস\nগর্ভাবস্থায়, আপনি অনেক শারীরিক এবং মানসিক পরিবর্তন অনুভব করেন। জীবনের এই বিশেষ পর্যায়ে আপনার পথে আসা সব পরামর্শ এবং উপদেশের সাথে, শিশুকে পেটের মধ্যে বহন করার সময় ঝোঁকা ঠিক কিনা তা আপনার ভাবা স্বাভাবিক।\nযতক্ষণ আপনার গর্ভে যখন শিশুর নিরাপত্তা নিশ্চিত থাকে ততক্ষণ ঝোঁকাকে নিরাপদ বলে মনে করা হয়। অ্যামনিয়োটিক তরল আপনার শিশুকে নরম বালিশের মতো ঢেকে রাখে এবং আপনি ঝোঁকার সময় তাকে তার শরীর ও অঙ্গ প্রত্যঙ্গ সরাতে দেয়। আপনার শিশুর ক্ষতি হওয়ার সম্ভাবনা কম হলেও গর্ভাবস্থার অগ্রগতির সাথে ঝুঁকলে আপনি খুব অস্বস্তি বোধ করতে পারেন। এটি আপনার পিঠে চাপ দিতে পারে।\nপ্রথম ত্রৈমাসিকে, আপনার শরীরটি এখনও নমনীয় এবং আপনার ঝোঁকার দ্বারা শিশুটি প্রভাবিত হওয়ার জন্য খুবই ছোট। প্লাসেন্টা এবং পেটের আস্তরণগুলি শিশুকে ক্ষতি থেকে বাঁচানোর জন্য তাদের কাজ সঠিকভাবে করে। আপনার চিকিৎসক আপনাকে প্রথম ত্রৈমাসিকে ঝোঁকা এড়াতে বিশেষভাবে নির্দেশ না করলে এটি করা ঠিকই আছে।\nআপনার গর্ভাবস্থা তৃতীয় ত্রৈমাসিকের দিকে এগিয়ে যাওয়ার সাথে সাথে আপনার শিশুর বৃদ্ধি হবে এবং আপনার পেটও বাড়বে। এই পর্যায়ে সামনে ঝোঁকার কিছু সম্ভাব্য ঝুঁকিগুলি হল:\n১. পড়ে যাওয়া\nআপনি ঝোঁকার চেষ্টা করার সময় একটি বড় পেট আপনার ভারসাম্য রাখায় সমস্যা করতে পারে। এটি হল সেই সময় যখন কোন শিশুর মাথা আপনার শ্রোণীতে নেমে যায় এবং দেহের অভিকর্ষের কেন্দ্রবিন্দু সরে যায়। আপনি হোঁচট খেলে এবং পড়ে গেলে, আপনার পেটে আঘাত লাগতে পারে, যা প্লাসেন্টাল সমস্যা ঘটাতে পারে। রক্তপাত এবং গর্ভপাতের সম্ভাবনাও রয়েছে।\nসামনের দিকে ঝোঁকার ফলে মাথার দিকে রক্ত প্রবাহ বেশি হয়, যার ফলে আপনার মাথা ঘুরতে পারে এবং ঝিমঝিম করতে পারে। ভারসাম্য হ্রাস গর্ভাবস্থার শেষ ত্রৈমাসিকের মধ্যে বিপজ্জনক হয়।\nআপনি ঝুঁকলে, আপনার পেটের উপর অনেকটা চাপ দেয় এবং এটি অ্যাসিড রিফ্লাক্সের কারণ হতে পারে এবং ফলস্বরূপ, অম্বল হতে পারে। পেটের অ্যাসিড খাদ্যনালীতে ফিরে যায়, আপনার জিহ্বায় একটি অপ্রীতিকর স্বাদ এবং আপনার খাদ্যনালীতে জ্বালার সংবেদন তৈরি করে।\n৪. পিঠে টান\nপিঠে ব্যথা গর্ভাবস্থাকালীন একটি সাধারণ সমস্যা এবং সামনের দিকে ঝোঁকা আপনার পিঠে অতিরিক্ত চাপ দেয়। এটি আপনার দুর্বল লিগামেন্টগুলির জন্যও বেদনাদায়ক প্রমাণিত হতে পারে।\nযদি ঝোঁকা ছাড়া অন্য কোনও উপায় না থাকে তবে এই টিপসগুলি মাথায় রাখুন:\nআপনার শরীরকে সামনের দিকে ঝোঁকানোর পরিবর্তে আপনার হাঁটু একটু ছড়িয়ে দিন এবং বসে পড়ুন।\nআপনি যখন কোনও ঝোঁকা অবস্থান থেকে উঠবেন তখন আপনার হাত, হাঁটু এবং উরুটি ব্যবহার করুন।\nযদি আপনি কোনও ভারী জিনিস তুলছেন তবে আপনার মাধ্যাকর্ষণ কেন্দ্রের সাথে সামঞ্জস্য রাখার জন্য এটি আপনার পেটের নীচে রাখুন।\nআপনার প্রতিদিনের কাজকর্ম সম্পর্কে সতর্ক থাকুন। প্রয়োজন হলে সাহায্য চাইতে দ্বিধা করবেন না।\nগর্ভাবস্থাকালীন একটি ভাল ভঙ্গিমা বা পোসচার ব্যথা ও যন্ত্রণা হ্রাস করতে সহায়তা করতে পারে এবং একই সাথে আপনার পিঠে চাপ হ্রাস করতে পারে। ভঙ্গিমা বলতে আপনি যেভাবে দাঁড়াচ্ছেন, বসছেন, ঘুমাচ্ছেন এবং চলাফেরা করছেন তাকে বোঝায়। এখানে কিছু বিশেষজ্ঞ টিপস রয়েছে:\n১. দাঁড়ানোর ভঙ্গি\nআপনার মাথা, ঘাড় এবং পিঠ একটি সরল রেখায় রাখুন। আপনার কাঁধ সঠিক অবস্থানে থাকা উচিত। আপনার দুই পা সর্বদা একই দিকে নির্দেশ করে রাখুন এবং উভয় পায়ে আপনার ওজন সমানভাবে ছড়িয়ে দিন। আপনার শরীরে টান প্রতিরোধ করতে লো-হিলযুক্ত জুতো বেছে নিন।\n২. বসার ভঙ্গি\nআপনার কাঁধটি পিছনের দিকে সেট করতে হবে এবং আপনি বসলে আপনার মেরুদণ্ড সোজা হওয়া উচিত। আপনার নিম্নাঙ্গ সিটে স্পর্শ করেছে কিনা তা নিশ্চিত করুন। আপনি আপনার পিঠের বক্ররেখা সমর্থন করতে একটি ছোট, রোল করা তোয়ালে ব্যবহার করতে পারেন। বসার অবস্থান থেকে ওঠার সময় সিটের সামনের অংশে যান, আস্তে আস্তে আপনার পা সোজা করুন এবং উঠে যান।\n৩. ড্রাইভিং ভঙ্গি\nপিঠের সমর্থন ব্যবহার করুন এবং নিশ্চিত করুন যে আপনার হাঁটুর সাথে আপনার পাছা সামঞ্জস্যে থাকে বা তার থেকেও বেশি উঁচুতে থাকে। আপনার সিটটি এমনভাবে সামঞ্জস্য করুন যাতে আপনার পেট স্টিয়ারিং হুইল থেকে কমপক্ষে ১০ ইঞ্চি দূরে থাকে। আপনার পা সহজেই ব্রেকগুলিতে পৌঁছানো উচিত।\n৪. জিনিস উত্তোলন ভঙ্গি\nগর্ভাবস্থায় কোনও কিছু জিনিস তোলার আগে আপনার পা দৃঢ়ভাবে মেঝেতে রাখা হয়েছে তা নিশ্চিত করুন। নীচের দিকে ঝোঁকা, বিশেষত মেঝে থেকে কিছু তোলায় ঝামেলা হতে পারে। এটি আপনার করা উচিত – আপনার পিঠ সোজা রাখুন এবং কেবল আপনার হাঁটু ও পাছা বাঁকান। যদি কোন জিনিস কোন টেবিলে থাকে তবে প্রথমে এটি আপনার দেহের নিকটে টানুন এবং তারপরে এটিকে উত্তোলন করুন। এটি বলা হয় যে, গর্ভাবস্থায় ভারী জিনিসগুলি তোলা এড়ানো ভাল।\n৫. ঘুমানোর ভঙ্গি\nআপনার পেটে বা পিঠে ভর দিয়ে শোয়া এড়িয়ে চলুন। এই অবস্থানগুলি আপনার প্লাসেন্টায় রক্ত প্রবাহ হ্রাস করার পাশাপাশি আপনার পিঠ এবং হৃদয়কে চাপ দেয়। বাম দিকে পাশ ফিরে ঘুমানো আপনার গুরুত্বপূর্ণ অঙ্গগুলির পাশাপাশি গর্ভে আপনার শিশুর রক্ত প্রবাহকে উন্নত করে। আপনার গোটা গর্ভাবস্থায় আরামদায়ক ঘুমের জন্য বালিশ এবং একটি দৃঢ় গদি ব্যবহার করুন।\nআপনার গর্ভবতী হওয়ার সময় এমন পরিস্থিতি এড়ানো উচিত যাতে আপনার ঝোঁকা দরকার। প্রয়োজনে পরিবার এবং বন্ধুদের কাছ থেকে সহায়তা চাইতে পারেন। এই সাবধানতা অবলম্বন করে এবং অত্যধিক প্রভাব এড়িয়ে, আপনি ঝুঁকলেও নিজেকে এবং আপনার শিশুকে সুরক্ষিত রাখতে পারেন।\nদাবি অস্বীকার: এই নিবন্ধটি কেবলমাত্র একটি উপদেশ মাত্র এবং একজন দক্ষ পেশাদারের কাছ থেকে পাওয়া চিকিৎসার পরামর্শের বিকল্প নয়।


ডিপ ওয়েব ও ডার্ক ওয়েব কি এর বিস্তারিত তথ্য !\nডিপ ওয়েব ও ডার্ক ওয়েব কি ? খাবেন নাকি মাথায় দিবেন নাকি কাজে লাগাবেন !!\nআজ ডিপ ওয়েব ও ডার্ক ওয়েব নিয়ে সহজ ভাষায় স্বল্প বিস্তর আলোচনা করবো। একটু বোরিং হতে পারে, কিন্তু ২/৩ টা প্যারাগ্রাফ এ মোটামুটি ভালো ধারণা হতে পারে, যাদের আমার মতো সার্ফেস ওয়েব বাদে বাকিগুলার তেমন কোন ধারণা নেই। শুরু করি।\nডার্ক ওয়েব বা ডার্ক নেট হচ্ছে ডিপ ওয়েব এর হিডেন/ লুকায়িত অংশ। এখানে আপনি নিজের ছদ্ম অবস্থা বজায় রেখে কাজ করতে পারেন। ডার্ক ওয়েব ডিপ ওয়েব এর তুলনায় অনেক ছোট এবং এমন সব ওয়েবসাইট দিয়ে সমৃদ্ধ যেগুলো ড্রাগ-অস্ত্র বিক্রি, এমনকি হিটম্যান পর্যন্ত ভাড়া করার জন্য ব্যবহৃত হয়। এগুলো হচ্ছে লুকায়িত নেটওয়ার্ক, যা নিজেদের অস্তিত্ব সার্ফেস ওয়েব থেকে লুকিয়ে রাখে এবং এর URL গুলো .onion যুক্ত। এই [ওয়েবসাইট.onion] ডোমেইনগুলো সাধারণ সার্চ ইঞ্জিন এ পাওয়া যায় না। তাই এগুলো কে এক্সেস করতে ডার্ক ওয়েব এর স্পেসাল সফটওয়ার লাগে, যাকে বলা হয় "The Onion Browser" যা "TOR" হিসেবে সবার কাছে পরিচিত। আমরা অনেকেই শুনেছি যে সবচেয়ে বড় আন্ডারগ্রাউন্ড মার্কেটপ্লেস Silk Road কে US Federal Authorities investigation করার মাধ্যমে বন্ধ করে দেয়। কিন্ত এমন হলে কেমন হবে, যদি ডার্কনেট এর কনটেন্ট গুলা আমরা Tor ছাড়া সাধারণ ব্রাউজারের মাধ্যমে এক্সেস করতে পারি?\nযাই হোক, কিছু ডিপ ওয়েব সার্চ ইঞ্জিন রয়েছে যেগুলো Tor network এ crawl করে একই ফলাফল আপনার সাধারণ ব্রাউজারে দেখায়।\nএর মধ্যে কিছু ডার্ক ওয়েব সার্চ ইঞ্জিন হচ্ছেঃ\nOnion.City : https://onion.link/\nOnion.to : https://tor2web.org/\nNot Evil : https://hss3uro2hsxfogfq.onion/\nMemex Deep Web Search Engine : https://thehackernews.com/…/memex-deep-web-search-engine.ht…\nThe WWW Virtual Library : vlib.org\nSurfax : lookahead.surfwax.com\nStumpedia : http://www.stumpedia.com/\nTechDeepWeb : techdeepweb.com/4.html\nঅনেকেই ভাবতে পারেন, এই ইলিগাল ইস্যু ঝামেলায় পরার কি দরকার, গুগল এই তো সব পাওয়া যায়। দুঃখিত। গুগল এ শুধুমাত্র সম্পূর্ণ তথ্যের ০.০৩% রয়েছে। বাইরের দেশ গুলোয় রিসার্চার, জার্নালিস্ট রা তথ্য সংগ্রহের জন্য ব্যবহার করেন। এমনকি আমরা কিছু কিছু মুভি তে ও এমনটা খেয়াল করি। (অবশ্য অনেক মুভি তে তো দেখায় যে, গুগল থেকে ও আনট্রেসেবল ডাটা বের করে ফেলে)\nআজকের জন্যে এটুকু ই। আশা করি আমি নিজে যা জেনেছি, আপনাদের সাথে তার সারমর্ম টুকু পুরোপুরি শেয়ার করতে পেরেছি। ধন্যবাদ 😊\neducation New Technology Inforamtion Technology তথ্য ও যোগাযোগ প্রযুক্তি Deep Wave Dark wave anonymous